Seks turizam - Tajland - Limitless\nPostavljeno 14/12/2018 14/12/2018 Marija Zeljković\nSeks turizam predstavlja jedan od alternativnih oblika turizma, koji je u početnim fazama svog razvoja predstavljao potpuni taboo, dok danas brzim koracima pretenduje da postane masovni fenomen i okupira veliki deo sveta.\nSeks turisti na Tajlandu većinski potiču iz visoko razvijenih zapadnih zemalja, tačnije SAD-a, Velike Britanije, Finske, Norveške, ali i iz Australije i sa Novog Zelanda. Najčešće su visoko platežni i radi da svoj dubok džep isprazne zarad mnogostrukih zadovoljstava koje Tajland pruža. Sa azijskog kontinenta najčešće su prisutni posetioci iz Kine, Malezije i Singapura koji raspolažu dosta skromnijim budžetom.\nMeđu 27 miliona seks turista koji godišnje posete Tajland, 70% predstavljaju muškarci. Takođe, njihova starosna dob varira od 18 godina, do onih koji već duže vreme uživaju penziju. Oni se odlučuju na put kako bi iskusili razonodu, čulna zadovoljstva, zaboravili brige i probleme koji ih čekaju kod kuće i da bi se opustili i ponašali potpuno slobodno, van okvira, stega i kodeksa koje njihova svakodnevica nalaže.\nAktivnosti seks turizma\nOsim što je fokus stavljen na pružanje seksualnih usluga za novac, u okviru fenomena seks turizma prisutne su i druge aktivnosti čiji je cilj da na raznovrsne načine ispune vreme turista, a time i obezbede veću dobit za tajlandsku privredu.\nSeks turisti troše čitavo bogatstvo u potrazi za zadovoljenjem svojih poriva, upuštaju se u seksualne aktivnosti sa prostitutkama, prepuštaju se kockanju u kazinima i šopingu u prestižnim buticima. Njihov boravak sastoji se i u brojnim žurkama po barovima i klubovima, gde mogu upoznati devojke koje stoje kao u izlogu, neretko noseći na sebi istaknutu cenu i „happy hour“ ponudu. Takođe, poseta Tajlandu u ove svrhe praćena je mogućnošću uživanja u masažama, spa i wellness centrima, ali i prilikom da se obiđu nestvarne prirodne lepote ove zemlje putem krstarenja i nezaboravne zabave na brodu.\nSrž ovih aktivnosti je u luksuznim, visokokategorisanim hotelima koji su “guest friendly” te dozvoljavaju dovođenje prostitutki, ali i u brojnim bordelima, karaoke barovima, klubovima i masažnim centrima.\nU Srbiji ne postoji ni jedna agencija koja vodi organizovane seks ture na Tajland, ali je dovoljno da se u samostalnoj režiji prevezete do ove države i tamo će vas čekati najrazličitije ponude, paketi i opcije.\nTajlandska agencija „Angels in paradise” jedna je od vodećih na ovom polju. Njena tržišna niša su turisti sa veoma visokom kupovnom moći, a na svom sajtu transparentno naglašava šta sve to njihove ponude obuhvataju i kakve su pogodnosti VIP, standard, grupnih i paketa za parove.\nO ovom obliku turizma moguće je informisati se veoma detaljno putem interneta, a na licu mesta postoji pregršt pamfleta, brošura i vodiča koji obskrbljuju svim neophodnim podacima. Mogućnostima nikad kraja.\nCrna i bela strana seks turizma\nUprkos nezaboravnom provodu, nesvakidašnjem doživljaju i svakojakim zadovoljstvima, ovaj specifični oblik turizma ima i svoju tamnu stranu. Dok Tajlanđani imaju više zaposlenih u seks industriji nego Srbija radno aktivnih, i dok im se ogromne svote novca slivaju u ekonomiju, Bangkok, Pataja i Puket postaju žarišta HIV-a, trgovine robljem i kriminala. Pretnja je prisutna i po stanovništvo i po turiste. Ulice postaju tesne i pretrpane ljudima, prodavnicama i neprijatnim mirisima, a na svakom ćošku leži načičkano smeće da podseća na burnu noć i hordu posetilaca koji su protutnjali okolo.\nUpravljački krugovi nastoje da promene imidž Tajlanda kao destinacije razvrata i bluda, trudeći se da pod reflektore stave sva druga prirodna i kulturna bogatstva kojima ova zemlja pleni. Međutim, iz dana u dan ostvarenje njihove misije postaje sve izazovnije, jer se konstantno uvećava broj znatiželjnih pojedinaca koji hrle da iskuse čari tajlandskog seks turizma. Šta mislite, koja će strana prevagnuti u budućnosti?\n⟵TOP 3 knjige za uspeh i lični razvoj\nKako ispratiti staru i dočekati novu godinu?⟶


Fon der Lajen: Zabrinjavajuće, BG i PR da se vrate dijalogu\nTanjug 28. septembra 2021. 15:39\nTIRANA – Predsednica Evropske komisije Ursula fon der Lajen ocenila je danas u Tirani da je situacija na severu Kosova i Metohije „veoma zabrinjavajuća“ i pozvala Beograd i Prištinu da smanje tenzije i vrate se dijalogu, prenosi prištinska Ekonomija onlajn.\n„Porast napetosti između Kosova i Srbije zabrinjava i neophodno je smanjiti tenzije i vratiti se dijalogu“, rekla je fon der Lajen na zajedničkoj konferenciji za medije u Tirani sa albanskim premijerom Edijem Ramom.\nOna je naglasila da je EU „izgrađena na osnovu dijaloga“, a zatim i na osnovu ekonomskog razvoja.\n„Ovo je dug proces koji donosi budućnost mira i prosperiteta“, poručila je fon der Lajen i čestitala Albaniji na, kako je navela, napretku koji je postigla u procesu reforme pravosuđa.\nPredsednica Evropske komisije Ursula fon der Lajen započela je danas u Tirani posetu Zapadnom Balkanu, a sutra bi trebalo da se u Beogradu sastane sa predsednikom Srbije Aleksandrom Vučićem.\nU četvrtak je najavljen sastanak sa premijerkom Anom Brnabić.\nVaseljenski patrijarh Vartolomej izašao iz bolnice, večeras…\nRusija: U eksploziji u stambenoj zgradi povređene 4 osobe\nMoskva: Nemacki ataše pozvan na razgovor u Ministarstvo\nSudan: Opozicija poziva na građansku neposlušnost


Čeka li Evropu najveći politički lom već krajem maja - Sputnjik Srbija\n11:40 03.05.2019 Preuzmite kraći link\nMarin Lepen: EU je groblje prekršenih obećanja i voz bez kontrole\nJunker: Poljska neće iz EU\n„Italija je treća najbrojnija zemlja u EU, a prema njoj se Brisel ponašao kao prema trećerazrednoj zemlji. Očito da Salvini kod Italijana svojim nastupom povećava samopouzdanje, što vodi ka tome da će Italija imati veću ulogu u EU nego što je imala dosad“, ocenjuje naš sagovornik.\n„Za nas bi sigurno bilo više razumevanja nego što ga ima sada ako bi se napravila koalicija EPP i suverenista. Naši odnosi sa Mađarskom su na istorijskom maksimumu, odnosi sa Italijom su malo zapostavljeni našom krivicom, ali u svakom slučaju sa njima bar imamo dobru ekonomsku saradnju“, dodaje on.\n„Mora odmah!“ Hojt Ji se oglasio o podeli Kosova i odnosu Srbije sa EU i Rusijom\nEU će izdvojiti 17 milijardi evra za svemirske programe\nPotpredsednica Bugarske poziva EU da odnose s Rusijom izvede iz ćorsokaka\nEU traži od Prištine informaciju o povratku ratnika iz Sirije\nItalija traži od EU da spremi plan ako krenu izbeglice\nLideri EU: Cela Evropa doprineće obnovi Notr Dama\nizbori za Evropski parlament, Viktor Orban, EU, Milisav Paić, Evropska unija


Policija otvorila put\nNiš - Sedmodnevna blokada deponije smeća, koju su organizovali meštani Pasi Poljane da bi skrenuli pažnju na komunalne probleme u svom selu, juče oko podneva okončana je intervencijom policije. Policija je pozvala građane koji su blokirali prilaz deponiji da se raziđu, što su oni i učinili, tako da je cela akcija prošla bez ikakvih incidenata.\n- Sve je prošlo u najboljem redu, ali više nećemo tolerisati ovakvo ponašanje. Naši ljudi će se postarati da se ovakva situacija ne ponovi te da se omogući normalno funkcionisanje komunalnih službi, rekao je za "Glas" Radisav Gvozdenović, načelnik SUP-a Niš.\nSituacija izazvana višednevnom blokadom deponije juče je dovedena do usijanja protestnom vožnjom kamiona punih smeća centralnim gradskim ulicama.\n- Želeli smo da građanima stavimo do znanja da nismo krivi što je grad zatrpan đubretom. Našli smo se u bezizlaznoj situaciji jer je blokada gradske deponije nastavljena a zbog velikih troškova i ograničenog kapaciteta deponije u Leskovcu nismo više bili u mogućnosti da smeće odvozimo u ovaj grad, kaže Dragan Stefanović, rukovodilac sektora "Čistoća" JKP "Mediana".\nMiodrag Stanković Uča, odbornik SPO u Skupštini grada koji je predvodio protest, najavio je nastavak pritisaka na gradsko rukovodstvo, ali nije precizirao kakvom će vidu protesta pribeći.


Šumaher još uvek ne može da hoda\nŠumaherov advokat je izjavio da je bivši šampion Formule 1 još uvek u lošem stanju...\nPošto u poslednjih nekoliko endelje akruže vesti kao je Miahaelu šumaheru zdravstveno stanje poboljšano, njegov advokat je izašao u javnosti i to demantovao. On je rekao da je privatnost porodice Šumaher narušena i da će nacionalni magazin Bunte biti tužen zbog objavljivanja netačnih vesti koje su govorile da Mihael hoda uz pomoć štaka.\nŠumaherov menadžer, Sabin Kem, izjavio je da bivši šampion još uvek nije u stanju da hoda, međutim on je odbio da daje detaljne informacije o njegovom medicinskom stanju.\nPoslednja informacija koja je puštena u javnost bila je 2014. godine kada je rečeno da Šumaher ide na kućnu rehabilitaciju. Nažalost, i posle 3 godine od nesreće, Šumaher još uvek ne može da stane na noge, ali se nadamo da će veliki šampion uspeti da pobedi i ovu borbu.


FIRST MINUTE 03.06. 14 dana, polazak autobusom, povratak avionom\nVila Dana I 0*\nVila Dana je idealno locirana, nalazi se u mirnom delu popularnog letovališta Cilivi, na par minuta šetnje do centra i na 200 m od plaže Buka. Od grada Zakintosa udaljena je 7 km, a od aerodroma 9 km. Kompleks se sastoji od tri zgrade: Dana I, Dana II i Dana III u okviru koje se nalazi i taverna. (više)\nVila Dana je idealno locirana, nalazi se u mirnom delu popularnog letovališta Cilivi, na par minuta šetnje do centra i na 200 m od plaže Buka. Od grada Zakintosa udaljena je 7 km, a od aerodroma 9 km. Kompleks se sastoji od tri zgrade: Dana I, Dana II i Dana III u okviru koje se nalazi i taverna.\nVila Dana III 0*\nStudiji u Vili Dana III se nalaze na prvom spratu. Noviji su i boljeg kvaliteta u odnosu na studije u Vili Dana I. Svaki studio ima dva standardna ležaja uz mogućnost dodavanja jednog ili dva pomoćna ležaja, kuhinjsku nišu (osnovno posuđe, mini šporet sa dve ringle, frižider), kupatilo (tuš/wc), TV, klima uređaj, sef i balkon.


Akcije “Apple” nastavljaju da tonu, Berkshire Hathaway raste\nAkcije na Volstritu i u Evropi su pretežno u plusu, dok azijske berze beleže negativne rezultate.\nAkcije tehnoloških kompanija nastavljaju da se suočavaju sa problemima, pri čemu su deonice kompanije “Apple” pale za novih 2,8 odsto na 201,68 dolara.\nAkcije “Apple” su u petak zabeležile najveći pad u skoro pet godina, nakon što je ta kompanija iznela slabe procene prihoda za četvrti kvartal i najavila da će prestati sa objavljivanjem kvartalnih podataka o broju prodatih ajfona, prenosi Tanjug.\nNasuprot tome, akcije investicionog fonda Berkshire Hathaway, u vlasništvu milijardera Vorena Bafeta, uzletele su za čak 4,7 odsto na 216,29 dolara, nakon što je taj konglomerat objavio da je učetvorostručio profit u trećem kvartalu, jer je skočila vrednost njegovih investicija.\nDnevni izveštaj sa svetskih berzi 06.11.2018.\nDnevni izveštaj sa svetskih berzi 05.11.2018.\nDnevni izveštaj sa svetskih berzi 01.11.2018.


Motorsport.it: Red Bull je potrošio već 75% svog budžeta namenjenog razvoju – Pole Position\nobjavljeno 11. May 2022. u 6:53 pm 12, May 2022\nJared C. Tilton/Getty Images/edbullcontentpool.com\nItalijanska verzija ovog sajta bavila se finansijama tima iz Milton Kinsa.\nPosle VN Majamija šef Ferrarija Mattija Binotto kazao je da Red Bull najverovatnije neće moći da u nastavku sezone donosi toliko novih delova na bolidu, pre svega zbog pravila o ograničenju budžeta. Austrijski tim je do sada već na nekoliko načina unapredio svoj RB18, dok Ferrari i dalje vozi skoro pa sličnu konfiguraciju u odnosu na ono šta su testirali u Barseloni.\nMotorsport.it je sproveo malo istraživanje zasnovano na svojim informacijama, gde je šef Haasa Guenther Steiner obelodanio da vodeći timovi mogu da ove sezone ukupno potroše 10 miliona dolara na razvoj svojih bolida. Inače, po pravilu o ograničenju budžeta ne postoji limit sa kojim bi ste ograničili razvoj već da se cela operacija po sezoni mora ukopiti u 140 miliona dolara. Zbog toga sav taj novac ne može biti potrošen u razvojno odelenje.\nPošto je Red Bull već doneo neke nove delove, prema proračunima ovog sajta oni su već potrošili 75% svog predviđenog budžeta vezan za proizvodnju novih delova bolida koji bi mogao da iznosi oko 10 miliona dolara. Inače, priča se da je Mercedes opredelio malo više novca od tim iz Milton Kinsa za ove namene dok se Ferrari nalazi u istom košu.\nOvo su informacije sajta Motorsport.it i one su zasnovane na njihovim proračunima i informacijama iz padoka a nisu potvrđene od strane ovih timova.\nKljučni pojmovi:FerrariGuenther SteinerMattia BinottoMotorsport.itRed Bull


Rusija obustavlja anti-terorističku saradnju sa Britanijom\nKriza u diplomatskim odnosima Moskve i Londona nanovo je eskalirala, pošto je Rusija odlučila da protera četvoro britanskih diplomata i obustavi anti-terorističku saradnju sa Ujedinjenim kraljevstvom.\nRusija je odlučila da protera četvoro britanskih diplomata kao odgovor Londonu na proterivanje isto toliko ruskih predstavnika. Velika Britanija je u ponedeljak odlučila da protera četvoro ruskih diplomata jer Moskva odbija da izruči glavnog osumnjičenog za prošlogodišnje ubistvo bivšeg agenta KGB Aleksandra Litvinjenka. Litvinjenko je umro u Londonu od trovanja radioaktivnom supstancom.\nBritaniji je optužila bivšeg ruskog agenta Andreja Lugovoja za ubistvo Litvinjenka i tražila njegovo izručenje, što je Moskva odbila, navodeći da njen ustav zabranjuje izručenje ruskih državljana. London je odabacio ponudu Moskve da se Lugovoju sudi u Rusiji.\nRusija je obećala da će odgovor na proterivanje ruskih diplomata biti "odgovarajući i ciljani" , uz napomenu da će se truditi da ne pogodi obične gradjane i poslovne ljude.\nLondon: Odluka Moskve sasvim neopravdana\nVelika Britanija je saopštila da odluku Rusije da protera četvoro njenih diplomata smatra sasvim neopravdanom.\n"Mi, naravno, smatramo da je odluka o proterivanju četvoro službenika ambasade sasvim neopravdana i mi ćemo sve učiniti da obezbedimo da oni i njihove porodice budu adekvatno zbrinuti", izjavio je šef britanske diplomatije Dejvid Miliband.\nVelika Britanija je u ponedeljak odlučila da protera četvoro ruskih diplomata jer Moskva odbija da izruči glavnog osumnjičenog za prošlogodišnje ubistvo bivšeg agenta KGB Aleksandra Litvinjenka.\n"Mi smo razočarani što Vlada Rusije nije najavila bilo kakvu novu saradnju u slučaju izručenja Andreja Lugovoja za navodno ubistvo Aleksandra Litvinjenka," rekao je Miliband.\nAmerički državni sekretar Kondoliza Rajs zatražila je od Moskve da ispuni zahtev Britanije i izruči Andreja Lugovoja, osumnjičenog da je otrovao bivšeg ruskog agenta Aleksandra Litvinjenka.\n"Užasan zločin je počinjen na britanskoj teritoriji i Britanija želi da pronadje krivce i izvede ih pred lice pravde", rekla je Rajsova britanskoj TV stanici "Skaj Njuz" u Lisabonu, uoči sastanka bliskoistočne mirovne "četvorke".\nOna je dodala da Rusija treba da ispuni zahtev Londona i u potpunosti saradjuje, preneo je Rojters.\nRajsova je rekla da moderna Rusija "nije ni nalik" bivšem Sovjetskom Savezu,


U vježbi na Orjenu učestvovali speleolozi | Trebinje Live\nU vježbi na Orjenu učestvovali speleolozi iz četiri države\nTREBINJELIVE 20. 05. 2017. - 18:36h\nU rejonu Ubala na planini Orjen spasilački timovi Republike Srpske, Hrvatske, Crne Gore i Srbije danas zajednički izvode speleo-spasilačku vježbu.\nVježbe izvlačenja unesrećenih iz jama i pećina u organizaciji Speleološkog saveza Republike Srpske – okupila je timove iz Trebinja, Foče, Banjaluke, Herceg Novog, Dubrovnika i Beograda, a domaćin je trebinjsko Speleološko društvo „Zelena brda“, u saradnji sa Civilnom zaštitom Grada Trebinja.\n„Drugi cilj je uvježbavanje same vještine speleospašavanja iz speleološkog objekta, u našem slučaju, jame koja je duboka oko 100 metara. Izvlačimo živog čovjeka i potrebni su maksimalan oprez i strogo poštovanje pravila kako bi se sve izvelo na bezbjedan način, ne samo za unesrećenog već i za učesnike u spasavanju. U jami je oko 30 speleospasilaca i dovoljan je jedan kamičak da se odroni i da se neko povrijedi“, pojašnjava Janković.


NBA: Ako propuste meč jer nisu vakcinisani, nema plate – Sportklub – BGD Novine\nNBA: Ako propuste…\nNova NBA sezona počinje 16. oktobra, a glavna tema pred start takmičenja je to da li će se igrači vakcinisati protiv kovida 19 i na koji način će potencijalna odluka da se ne vakcinišu uticati na njihove profesionalne obaveze.\nNBA i vakcinacija:\nPrethodnih dana Kajri Irving, Endru Vigins, Bredli Bil i još neki igrači su otvoreno govorili o tome da ne žele vakcinu, dok su neki drugi, poput Dvajta Hauarda, odbili da komentarišu to pitanje.\nLiga je zauzela jasan stav po pitanju vakcinacije – igrači koji propuste mečeve zbog toga što nisu vakcinisani neće biti finansijski kompenzovani.\n„Svaki igrač koji odabere da se ne ponaša u skaldu sa smernicama lokalnih vlasti u vezi sa vakcinisanjem, neće biti plaćen za utakmice koje propusti“, izjavio je Majk Bes, izvršni potpredsednik NBA za komunikacije.\nNeki timovi, poput Njujork Niksa, na primer, objavili su da su potpuno vakcinisani – uključujuči i igrače, stručni štab i pomoćno osoblje.


KAKO UČINITI DA SRBI ZAVOLE GLOBALIZAM - Makronov slom Balkana ili slom živaca? | Vestinet.rs\nPočetna TEMA DANA\tKAKO UČINITI DA SRBI ZAVOLE GLOBALIZAM – Makronov slom Balkana ili slom živaca?\nBriselski portal Politiko piše da je samit u Berlinu bio neuspešan u pokušaju da omogući izlazak iz ćorsokaka u koji je zapao dijalog između Beograda i Prištine.\nPolitiko ocenjuje da to ukazuje na propuste u spoljnoj politici EU.\nFrancuski predsednik Emanuel Makron bio je na ivici živaca, ističe portal u tekstu pod nazivom „Makronov slom Balkana“, u kojem govori o tome da su Makron i nemačka kancelarka Angela Merkel odlučili da uzmu stvari u svoje ruke, jer su „frustrirani neuspehom EU“ da sklopi dogovor da se smire tenzije između Beograda i Prištine.\nAli, kako navodi portal, kada je samit završen, verovatno su poželeli da nisu.\nUmesto da ostvare proboj, Merkel i Makron su nesvesno javnosti pokazali disfunkcionalnost evropske diplomatije, ocenjuje portal i dodaje da je samit podvukao podele ne samo između Beograda i Prištine, već i između Pariza i Berlina, kao i među zemljama članicama EU i aparata nadležnog za spoljnu politiku u Briselu.\nPolitko navodi da je Makron nekoliko sati pokušavao da nagovori premijera privremenih prištinskih institucija Ramuša Haradinaja da prihvati kompromis da bi ublažio spor sa Beogradom, a da je onda pribegao svojoj karakterističnoj osobini da bude grubo otvoren.\nPortal navodi, pozivajući se na dve neimenovane osobe koje su svedočile susretu Markona i Haradinaja u Berlinu, da je francuski predsednik podigao glas dok se obraćao Haradinaju, a da ih je gledala grupa lidera iz regiona.\nCitira Makrona da je rekao Haradinaju da „nije u poziciji da išta traži“.\nUoči samita, kako ocenjuje Politiko, delovalo je da nijedna strana nije spremna da popusti, što je neke diplomate navelo da se upitaju da li bi samit uopšte trebalo da se održi.\nU ovom slučaju, napominje, učesnici nisu mogli čak ni da se saglase oko „širih zaključaka“ koji su, kako tvrdi Politiko, Berlin i Pariz podelili u danima uoči samita.\nBez obzira na neslaganja, dodaje Politiko, Makron i Merkel su se nadali da će iskoristiti zamah zbog dogovora između Grčke i Severne Makedonije oko zvaničnog naziva kako bi ostvarili neku vrstu napretka oko Beograda i Prištine.\n„Bili su razočarani“, tvrdi portal i navodi da je sastanak, koji je trebalo da se fokusira i na težnje regiona ka evrointegracijama, ubrzo „zapeo“ i „zaglibio“ se zbog odnosa Beograda i Prištine, što je izazvalo kritike da je, umesto da poboljša situaciju, „diplomatija Berlina i Pariza samo pogoršala stvari“.\n„Jedina srećna osoba bila je Mogerini“, navodi portal da je rekao jedan od učesnika.\nTime što je samit organizovan izvan pokroviteljstva EU, koja sama vodi proces za normalizaciju odnosa između Beograda i Prištine, Francuska i Nemačka su na sebe preuzeli inicijativu, ocenjuje portal.\nPolitiko dodaje i da, iako je Mogerini pozvana na sastanak u Berlinu, ona je dobila manju ulogu.\nMogerini je, kako navodi, tokom većeg dela svog mandata, koji je počeo 2014. godine, malo pažnje obraćala na Balkan, ali je postala aktivnija pošto se region našao u središtu politike velikih sila, poput Kine i Rusije, „koje žele da tamo šire uticaj“.\nMeđutim, kako ocenjuje, ona do sada s malo toga može da se pohvali.\nPortal prenosi i da se ona našla na udaru kritika, jer nije ostvarila napredak u odnosima između Beograda i Prištine, kao i zato što je, kako tvrdi, „stvorila probleme prigrlivši plan koji bi omogućio takozvanu razmenu teritorija duž etnickih linija“.\nPolitiko naglašava i da dok neki u Beogradu i Prištini podržavaju tu ideju, Merkel se njoj duboko protivi, jer se plaši da će to biti opasan presedan u regionu, dok je Francuska mnogo više dvosmislena po tom pitanju.\nPolitiko smatra i da je samit skrenuo s puta skoro čim je počeo.\nKako tvrdi, delegacija iz Prištine bila je podeljena oko toga da li da prihvati kompromis.\nPredsednik privremenih prištinskih institucija Hašim Tači, objašnjava se u tekstu, podržao je neki oblik dogovora, ali takse spadaju u nadležnost Haradinaja, „njegovog politickog protivnika“.\nS druge strane, Haradinaj, kojeg Politiko opisuje kao bivšeg gerilskog komandanta, jasno je stavio do znanja da njegova vlada neće ukinuti takse dok Beograd ne prizna suverenitet Kosova.\nPolitiko tvrdi da su Merkel i Makron tokom pauze izdvojili Haradinaja i pozvali ga da odustane od taksi na šest meseci kako bi omogućio da se nastave pregovori o „širem sporazumu“, koristeći bezvizna putovanja za stanovnike s teritorije Kosova i Metohije koji putuju u šengensku zonu kao „šargarepu“.\nU tekstu se međutim, pozivanjem na osobu koja je svedočila susretu, ističe da Haradinaj nije popuštao i da je rekao da „traži priznanje“.\nNa kraju, navodi portal, Merkel i Makron su priznali da ne stižu nigde i prekinuli sastanak.\nKancelarija Merkel objavila je zajedničko francusko-nemačko saopštenje, u kojem je, naglašava Politiko, navela da su Beograd i Priština saglasili da „konstruktivno“ rade na normalizaciji svojih odnosa.\n„Bar da je tako“, piše portal uz tvrdnju da nije ni pomenuto da dve strane ponovo pokrenu „zamrznuti dijalog“.


Advokat Boranke demantuje optužbe: Anđela nije hapšena zbog prostitucije | Ist Media\n02:17: AM Friday September 25, 2020\nAdvokat Boranke demantuje optužbe: Anđela nije hapšena zbog prostitucije\nObjavljeno 29. December 2014. at 12:35 piše Ist Media\nU svetlu akcije beogradske policije, koja je zbog prostitucije privela više osoba, današnji Blic navodi i ime Boranke Anđele M. koja je, navodno, uhapšena zbog tog krivičnog dela.\nIzvor Blica kaže da je identifikovano prvih pet devojaka, koje su uhapšene u petak.\n“One su u nadležnosti prekršajnih sudova. Očekuje se da će biti privedeno još nekoliko devojaka koje su radile kao prostituke, čim se identifikuju iza nadimaka i brojeva koji su nađeni u računarima. Nije postojao nikakav vid reklame, kao u drugim slučajevima gde se prostitutke predstavljaju kao plesačice ili maserke. Rađeno je isključivo po preporuci”, rekao je izvor „Blica“.\nOd pet privedenih devojaka, među kojima je Milica Živanović, poznatija kao Mimi Oro, i još jedna devojka bile su osuđene na kaznu od osam dana zatvora. Međutim, ta presuda je ukinuta po žalbi njihovog branioca Danila Nikolića i sudiće im se ponovo.\nAdvokat Boranke Željko Ristić, u pismu „Blicu“ opovrgava informacije da je njegova klijentkinja privođena u slučaju prostitucije.\n„U štampanom izdanju ‘Blica’ od 27. decembra 2014. objavili ste članak ‘Kako se branila Mimi Oro – Samo ne u zatvor, vidite kako sam lepa’. U izdvojenom tekstu, u okviru istog članka, neovlašćeno – bez dozvole je objavljena fotografija moje klijentkinje, sa tekstom pod naslovom „Anđela odmah platila“, a u tekstu se neistinito navodi da je i moja klijentkinja bila predmet akcije policije, da je lišena slobode, a potom puštena. Naime, Anđela ni na koji način nije povezana sa ‘aferom’ o kojoj u spornom tekstu pišete, niti je lišavana slobode, a još manje priznala bilo kakvo (prekršajno ili krivično) delo“, navodi advokat Ristić.


Predstavljen projekat „Dijaspora invest“ | Trebinje Danas\nPredstavljen projekat „Dijaspora invest“\n04.09.2018. u 07:07\nU Trebinju je danas održana prezentacija Ju-Es-Eidovog projekta „Dijaspora invest“, u okviru koje su predstavljene mogućnosti i procedure za aplikaciju za grant program čiji je cilj jačanje uloge dijaspore u ekonomskom razvoju BiH .\nPrema riječima Nedima Jahića, savjetnika za komunikaciju pri Ju-Es-Eidovom projektu „Dijaspora invest“, otvoren je treći poziv u okviru programa za dodjelu bespovratnih sredstava za povećanje investicija iz dijaspore i stvaranje novih radnih mjesta kroz neposredna ulaganja, prenos znanja i uvođenje novih tehnologija u BiH.\n„Za ovaj projekat mogu da apliciraju startup, mala i srednja preduzeća osnovana u BiH, kompanije koje su osnovane u posljednje tri godine i koje su u vlasništvu člana bh. dijaspore. Fond za bespovratna sredstva otvoren je i za preduzeća koja imaju najmanje 25 odsto vlasničkog udjela ili dugoročno poslovno partnerstvo sa članom dijaspore, kao i vlastiti doprinos aplikanata za finansiranje bude najmanje u odnosu 1:1, uz uslov od najmanje 50 odsto gotovinskog doprinosa“, pojasnio je Jahić.\nJavni poziv je otvoren do 1. oktobra, a maksimalna sredstva na koja kompanije mogu računati su do 50.000 maraka.\n„U prva dva grant poziva imali smo 23 prijavljene kompanije, uglavnom iz IT i metalskog sektora. Kriterijumi za dodjelu bespovratnih sredstava su broj novozaposlenih, veličina investicije i regionalna zastupljenost, kojom pokušavamo da pomognemo sve koji su tu da donesu neku pozitivnu priču u svoju zajednici“, kaže Jahić.\nProjekat će trajati do aprila 2022. godine, a nakon Trebinja i Sarajeva prezentacije će biti održane i u Bihaću, Širokom Brijegu, Brčkom i Banjaluci.


Najpopularnije destinacije 2019.godine - Lux Life luksuzni portal\nDa li ste maštali o nekoj destinaciji godinama unazad i konačno odlučili da se odvažite i posetite je? Ukoliko potvrdno klimate glavom ili makar u sebi izgovarate da kao odgovor na naša pitanja, onda je velika verovatnoća da ste više puta koristili Google kao savršeno mesto na kom ćete pronaći sve detalje koji vas zanimaju o određenom kutku našeg sveta.\nNaravno, niste jedina osoba koja to radi, jer se većina putnika, redovnih, potencijalnih i onih koji samo maštaju o istraživanju čitavog sveta okreću najpopularnijem servisu za pretragu kako bi uspeli da saznaju barem nešto novo o svojim omiljenim destinacijama.\nGoogle je vašu dragocenu radoznalost iskoristio na pravi način i kreirao listu preferencija koje putnici koriste kada biraju svoje sledeće mesto za odmor, pa su nam ponudili listu najpopularnijih destinacija ove godine, što nam donekle otkriva trendove iduće.\nDakle, kada se konačno odlučite da sednete i isplanirate svoj sledeći odmor, učinite to sa trendovima sezone na umu, tako što ćete prelistati našu galeriju i otkriti deset najpopularnijih destinacija 2019.godine.\nnajpopularnije destinacije godine


Robocop stiže u Mortal Kombat - Muški magazin - trendovi, fitness, lifestyle, saveti, devojke... `\nMortal Kombat u poslednjih nekoliko godina postaje vrlo popularan, ne samo zbog odlične igrivosti, grafike i krvavih efekata, već i zbog toga što u svoju iogru ubacuje likove iz drugih univerzuma. Tako smo imali prilike da vidimo Predatora i Džejsona, a u najnovijem MK11sada stigli su nam Džoker, Terminator, ali i popularni Spawn.\nMeđutim, kreatori ove gire nisu se ovde zaustavili, pa su predstavili još jednog novog lika, Robocopa. Robocop je legendarni akcioni junak iz 80-ih godina koji je i dalje u srcima mnogih, tako da smo sigurni da će mnogi biti oduševljeni što će se on pojaviti u ovoj popularnoj igri.\nPored Robocopa, predstavljen je i DLC koji nam pokazuje kako će se priča u ovoj igri dalje odvijati, pa pogledajte trejler ako želite da otkrijete sve detalje.\nPROČITAJTE SLEDEĆI TEKST: Apex dobija novog heroja


Studentski kulturni centar Beograd - Alinejin video kurs savremene umetnosti Sedma epizoda: Društvena angažovanost\nAlinejin video kurs savremene umetnosti Sedma epizoda: Društvena angažovanost\nUTORAK, 30. JANUAR U 20.00\nučesnici: Simona Ognjanović i Stevan Vuković\nKada je umetnost izgubila svoj prevashodno estetski karakter i podrazumevanu ulogu da na različite načine reprodukuje društvene odnose putem vizualizacije koja čini da te odnose recepijent umetnosti sagleda kao prirodne i nužne, umetnici su počeli da doživljavaju sebe kao neku vrstu savesti društva. To znači da mnogi umetnici danas više ne mogu da se zadovolje ulogom koja im je njihovim opredeljenjem za poziv umetnika namenjena, već stalno na različite načine pokušavaju da preko nje deluju otvarajući političke teme, i teže da problematizuje načine na koji se one tretiraju u opštoj javnosti. Oni angažman vide kao integralni deo, a nekada i kao prevashodni cilj svog delovanja kao umetnika. Koliko to na terenu dovodi do realnih promena nekada im je manje važno, budući da su fiksirani na to da uklone svaki privid neutralnosti svoje pozicije, očekujući da će se to već prepoznati i među vanumetničkim svetom, i pokrenuti neke ljude na akciju. Kakve su danas tipologije takvog rada biće prikazano u priloženim primerima, koji služe kao materijal za diskusiju.\nUTORAK, 30. JANUAR U 20.00 MALA SALA\nAlinejin video kurs savremene umetnosti\nSedma epizoda: Društvena angažovanost


Kosovo i Metohija ostaje u preambuli Ustava Srbije - 14.11.2021, Sputnik Srbija\nMinistarka pravde Republike Srbije Maja Popović potvrdila je da promene Ustava Srbije u delu preambule neće biti. 14.11.2021, Sputnik Srbija\nPopovićeva je kao netačne ocenila tvrdnje da će Srbija menjati svoj Ustav zbog Kosova i Metohije i spekulacije da se novine u zakonu o referendumu donose radi usklađivanja sa Ustavom, kako bi država lakše "progurala" škakljive teme poput statusa južne pokrajine ili slučaja Jadar.Istakla je da cilj novog zakona nije da se proguraju "škakljive teme", već da se građanima omogući da efikasno ostvaruju svoje pravo na učešće u vršenju vlasti putem referenduma ili narodne inicijative.Ministarka pravde je najavila da bi do kraja meseca novi zakon o referendumu trebalo da bude usvojen u Skupštini Srbije, preneo je Tanjug.\nreferendum, ustav, srbija – politika\nMinistarka pravde Republike Srbije Maja Popović potvrdila je da promene Ustava Srbije u delu preambule neće biti.\nPopovićeva je kao netačne ocenila tvrdnje da će Srbija menjati svoj Ustav zbog Kosova i Metohije i spekulacije da se novine u zakonu o referendumu donose radi usklađivanja sa Ustavom, kako bi država lakše "progurala" škakljive teme poput statusa južne pokrajine ili slučaja Jadar.\n"Sve su to netačne tvrdnje koje imaju za cilj da destabilizuju i unesu nemir u naš društveno-politički sistem. Ovaj zakon je morao da bude donet mnogo ranije. Sadašnji zakon o referendumu je prevaziđen i nije u saglasnosti sa opredeljenjima važećeg Ustava i preporukama Sveta Evrope", rekla je ministarka Popović u intervjuu za današnje Večernje Novosti.\nIstakla je da cilj novog zakona nije da se proguraju "škakljive teme", već da se građanima omogući da efikasno ostvaruju svoje pravo na učešće u vršenju vlasti putem referenduma ili narodne inicijative.\nMinistarka pravde je najavila da bi do kraja meseca novi zakon o referendumu trebalo da bude usvojen u Skupštini Srbije, preneo je Tanjug.


Revizorski izvještaj: Ministarstvo rada trošilo netransparentno\nSnimak stranice Državne revizorske agencije\nDržavna revizorska institucija (DRI) je dala uslovno mišljenje na prošlogodišnji finansijski izvještaj Ministarstva rada, jer nije u cjelini usaglašen sa stvarnim podacima. Utvrđene brojne neregularnosti i netransparentno trošenje novca poreskih obveznika izazvale su negativne reakcije.\nPrema medijskim izvodima mišljenja DRI o prošlogodišnjem finansijskom izvještaju Ministarstva rada i socijalnog staranja, ministar Suad Numanović je uvećavao plate 10 do 30 odsto bez donošenja potrebnih akata, a Poreskoj upravi nije dostavljao izvještaj o obračunatim i plaćenim porezima i doprinosima. Utvrđene su nepravilnosti u vezi sa isplatom naknada za troškove službenih putovanja, a revizija je utvrdila da ni dokumentovanje i pravdanje izdataka nije objavljeno valjano. Pored toga, registrovano je da su troškovi neregularno evidentirani, pa su u rashode za materijal uvrštavani troškovi reprezentacije, bankarske usluge u rashode za energiju, a "ostala lična primanja" u ugovorene usluge.\nMinistarstvo rada i socijalnog staranja još uvijek nije reagovalo na objavljene nalaze DRI, a u srijedu nije bilo moguće stupiti u kontakt sa predstavnikom ministarstva za odnose sa javnošću.\nMeđutim, u Fitosanitarnoj upravi koja se u medijima, takođe u kontekstu neregularnosti navodno registrovanih od strane DRI, smatraju da je revizija obavljena profesionalno, korektno i odgovorno.\n"Fitosanitarna uprava je upoznata sa sadržajem izvještaja o reviziji godišnjeg finanansijskog izvještaja FSU za 2011. godinu, koju je izvršila Državna revizorska institucija. Fitosanitarna uprava je kroz proces revizije dobila preporuke za unaprjeđenje i poboljšanja poslovanja, što je i najvažnija funkcija revizije. Želim da napomenem da je revizija koju je uradila DRI, obavljena na profesionalan i korektan način i FSU svim svojim kapacitetima stoji i dalje na raspolaganju, otvorena za sve dalje aktivnosti koje mogu doprinijeti poboljšanju poslovanja", rekla je direktorka Fitosanitarne uprave, Zorka Prljević.\nNa konstataciju da su mediji su objavili razne informacije, između ostalog da je FSU uplaćivala zarade zaposlenima u neto iznosu, bez obračunatih doprinosa za socijalno osiguranje i da je čak plaćen zakup poslovnog prostora, koji uprava nije ni koristila u određenom vremenu, Prljević kaže:\n"Ne bih komentarisala navode medija. Izvještaj DRI je javni dokument i svako ko želi može detaljno da se upozna sa njegovim sadržajem i ima uvid u taj dokument".\nMinistarstvo rada i socijalnog staranja, prema objavljenim izvodima mišljenja DRI o prošlogodišnjem finansijskom izvještaju, ima skoro pet i po miliona eura neizmirenih obaveza, a dio toga se odnosi na obaveze prema penzionerima.\nPredstavnik Udruženja za zaštitu penzionera Vojo Vuletić kaže da u nalazu DRI nema ništa iznenađujuće, te da bi se, ako bi se malo dublje zagrebalo, slična situacija zatekla i u svim ostalim ministarstvima i državnim organima.\n"Ova vlast je naučila tako da radi, oni jednostavno čerupaju sirotinju. Kada treba da se okrenu ka sirotinji onda je to ogroman problem kako to da urade. Ali kada treba ove svoje oko sebe držati i za rad svog interesa onda se tu ne biraju sredstva", kaže Vuletić.\nMinistarstvo rada i socijalnog staranja, navodno prema nalazima DRI, nije primijenilo odredbe Zakona o profesionalnoj rehabilitaciji i zapošljavanju lica sa invaliditetom koje nalažu da prilikom mjesečne naknade i isplate zarada uplate poseban doprinos za profesionalnu rehabilitaciju na račun budžeta.\nZanimljivo je da su upravo ovih dana udruženja slijepih i lica sa hendikepom skrenula pažnju da se budžetski novac za njihovo zapošljavanje i veće uključivanje u društvo ne troši za te namjene. U prvih osam mjeseci ove godine u Fond za zapošljavanje lica sa invaliditetom slilo se preko 5, 7 miliona eura, od čega je samo 5 odsto novca usmjereno namjenski - za zapošljavanje lica sa invaliditetom, podaci su Udruženja slijepih Crne Gore, gdje pojašnjavaju da je riječ o novcu dobijenom naplatom penala od poslodavaca koji krše Zakon o zapošljavanju lica sa invaliditetom.\n"Problem je što se taj novac ne troši namjenski", rekao je nedavno za RSE Goran Macanović iz Udruženja mladih sa hendikepom koji je, iako tada fokusiran na Ministarstvo finansija, ukazao na posljedice netransparentnog i neregularnog trošenja novca poreskih obveznika.\n"To traje od 2011. godine kada je 10 miliona eura ostalo neutrošeno. Ove godine, po nekim mojim predviđanjima će biti oko 6 i po miliona. Taj novac je nenamjenski utrošen. Mi ne znamo gdje je taj novac utrošen, ali definitivno znamo da nije utrošen za potrebe zapošljavanja osoba sa invaliditetom, zbog čega se uplaćuju ta sredstva".


Beta 10. jula 2015. 14:45\nU Srbiji bi 49 odsto građana podržalo učlanjenje u Srbije u EU na referendumu o tome, što je rast od pet odsto u odnosu na prethodno istraživanje u decembru, saopštila je danas Kancelarija za evropske integracije Vlade Srbije.\nU saopštenju Kancelarije navodi se da bi, ako bi sutra bio održan referendum s pitanjem „Da li podržavate učlanjenje Srbije u EU?“, 49 odsto građana glasalo za, 28 odsto protiv, 17 odsto ne bi glasalo uopšte, dok šest odsto ne zna šta bi odgovorilo.\nIstiče se da je broj onih koji podržavaju učlanjenje Srbije u EU veći za pet odsto u odnosu na istraživanje sprovedeno sredinom decembra prošle godine, kada se 44 odsto građana izjasnilo da bi podržalo čanstvo.\nPrema istraživanju iz decembra 2014, 25 odsto građana je reklo da bi se na referendumu izjasnilo protiv članstva u EU, 21 odsto da ne bi glasalo, a 10 odsto da ne zna šta bi odgovorilo.\nPodrška građana reformama je, kao i prethodnih godina, veoma visoka a znatan broj građana podržava dijalog Beograda i Prištine o normalizaciji odnosa, pokazalo je istraživanje javnog mnjenja „Evropska orijentacija građana Srbije“.\nU saopštenju se ističe da najveći procenat građana, 66 odsto, smatra da bi probleme Beograda i Prištine trebalo rešavati nezavisno od toga da li to traži EU, odnosno da dve trećine ispitanika podržava opredeljenost Vlade Srbije za nastavak dijaloga između Beograda i Prištine i spremnost da se dijalogom dođe do održivih rešenja.\nPrema istraživanju koje je sredinom juna sprovela Kancelarija za evropske integracije po standardima evropskog istraživanja Evrobarometar, 71 odsto smatra da bi reforme neophodne za ulazak Srbije u EU trebalo sprovoditi i mimo toga, zbog dobrobiti građana i boljeg uređenja zemlje, navodi se u saopštenju.\nBorbu protiv korupcije i reformu pravosuđa 20 odsto građana svrstava među najznačajnije reforme koje najviše utiču na njihov svakodnevni život, a zatim reformu zdravstvenog sistema sa 13 odsto.\nSlede reforma obrazovnog sistema (osam odsto), poljoprivrede, bolja zaštita ljudskih prava i zaštita potrošača (po sedam odsto), pokazalo je istraživanje u kome je učestvovalo 1.012 ispitanika starijih od 18 godina.\nIspitanici kažu da bi članstvo u EU za 37 odsto njih bila dobra stvar, 29 odsto građana smatra da je to loše, a 34 odsto misli da to nije ni dobra ni loša stvar.\nPrema percepciji građana, EU i Rusija su gotovo izjednačeni u bespovratnoj razvojnoj pomoći koju su dali Srbiji od 2000. do danas, iako su EU i njene članice najveći donatori sa 2,6 milijardi evra doniranih sredstava.


Ako Liverpul pobedi večeras, istorija kaže da će morati mnogo da se namuče da izgube titulu! - Sportske.net\nAko Liverpul pobedi večeras, istorija kaže da će morati mnogo da se namuče da izgube titulu!\nLiverpul gleda ka tituli, utisak će biti još jači ako se savlada Lester.\nKlopova potera, još 100 miliona za dvojicu i titula je na vidiku! Šta je sa "novim Mesijem"?Napadač želi u Liverpul, hoće li mu se želja ispuniti?Jirgen Klop dao "zeleno svetlo", sprema se pozajmica napadačaKlopove muke, Dubai koban po Liverpul?Liverpul otvorio pregovore, na "Enfild" stiže zvezda u usponu iz Italije!\nVečeras na "Enfildu" gostuje Lester, Liverpul ima imperativ pobede ukoliko želi titulu u svojim vitrinama po prvi put od stvaranja Premijer lige.\nTitula nije tako daleko, biće još bliže u slučaju pobede nad Lesterom, sada polako dolazi i onaj psihološki momenat u kojem ekipa Jirgena Klopa mora da se dokaže ukoliko želi taj vredan trofej koga žele možda i više nego trofej Lige šampiona.\nUkoliko stignu do pobede, imaće čak sedam bodova prednosti u odnosu na najbližeg pratioca Mančester siti.\nSamo jednom se u istoriji desilo da ekipa koja ima sedam bodova prednosti u ovom delu takmičenja ispusti prednost. Desilo se to 1996. godine kada je Kigenov Njukasl imao čak devet bodova prednosti u odnosu na Mančester junajted koji je predvodio ser Aleks Ferguson.\nKakav je raspored do kraja za Liverpul?\nOstalo je još 15 utakmica, a evo ko su protivnici:\nLester (D), Vest Hem (G), Bornmut (D), Mančester junajted (G), Votford (D), Everton (G), Barnli (D), Fulam (G), Totenhem (D), Sautempton (G), Čelsi (D), Kardif (G), Hadersfild (D), Njukasl (G), Vulverhempton (D).


Investitori nemaju kome da se jave - PKS-RPK Novi Sad\nSkoro trećina opština u Srbiji još nije formirala kancelarije za lokalni ekonomski razvoj. O ulagačima uglavnom brinu druga odeljenja ili jedinice, ali sa mnogo manje uspeha.\nZakon o ulaganjima predviđa da je prava adresa zainteresovanih investitora – kancelarija za lokalni ekonomski razvoj. Poslednja istraživanja pokazuju da ih u Srbiji i dalje nemaju svi gradovi i opštine. Skoro trećina lokalnih samouprava za ove poslove je delegirala već postojeće zaposlene i u najboljem slučaju – formirala jedinice.\nVlada Srbije, s druge strane, veruje da je upravo lokal mesto koje treba da generiše razvoj čitave zemlje.\n– Kancelarije za lokalni ekonomski razvoj su veoma važne, jer je lokal mesto gde treba da počiva ukupan ekonomski razvoj – poručila je 12. aprila 2017. godine Ana Brnabić, ministar državne uprave i lokalne samouprave. – Svi mi znamo da ekonomski razvoj dolazi sa lokala. Pojedine opštine čekaju da Vlada privuče investitore i da ih rasporedi po Srbiji. Vlada razgovara sa ulagačima, ali sa onim strateškim. Takvi neće doći u svaku opštinu i ne treba da dođu. Kancelarije za lokalni ekonomski razvoj treba da se fokusiraju na svoje preduzetnike, na mala i srednja preduzeća. Da razgovaraju sa njima i da onda idu u ministarstva i predlažu mere koje su privredi potrebne. Kada ojačaju domaći poslodavci, shvatiće da im dolazak velikih stanih investitora nije toliko bitan.\nAnalize Nacionalne alijanse za lokalni ekonomski razvoj pokazuju da su opštine koje su formirale kancelarije za lokalni ekonomski razvoj usšenije od onih koje ih još nemaju.\n– Znamo da u Vojvodini od 45 lokalnih samouprava osam nema kancelariju – kaže Violeta Jovanović, izvršni direktor NALED. – Dve su pripremile prostor i opremile ga, ali zbog zabrane zapošljavanja ne mogu da ih uvedu u sistem. Moguće je da za one koje nemaju kancelariju, njihovu funkciju pokriva neko drugo odeljenje, ali to znači da se ne poklanja dovoljno pažnje. Prema našim analizama, kancelarije su 75 odsto efikasnije. Privuku dva do tri puta više investicija.\nU palati „Srbija“ u sredu je održan forum „Lokalna smaouprava po meri privrede“ koji su organizovali Razvojna agencija Srbije i NALED. Prvih 22 zaposlenih u kancelarijama za lokalni ekonomski razvoj iz 18 lokalnih samouprava je tom prilikom dobilo sertifikate koji potvrđuju da su uspešno prošli obuku.\nEU kupi dve trećine našeg izvoza\nUkupna spoljnotrgovinska robna razmena Srbije od januara do kraja juna ove godine skočila je 7,7 odsto, u odnosu na…


Predsjedavajući Zvizdić sa ministricom Lövin: Neupitna podrška Švedske evropskim integracijama BiH\nPredsjedavajući Zvizdić je rekao da se radi o dvije prijateljske zemlje i da su bilateralni odnosi u stalnom usponu. Upoznao je ministricu Lövin o trenutnoj političko-ekonomskoj situaciji u našoj zemlji i regiji, te je informisao o evropskom putu BiH i reformskim procesima. Izrazio je žaljenje što su započete reforme blokirane politikanstvom jer time najveću štetu trpe privrednici, građani, a posebno mladi ljudi. Dodao je da Bosna i Hercegovina treba pomoć u oblastima zbrinjavanja otpada i otpadnih voda i kvaliteta zraka. Naglasio je da je za našu zemlju neprihvatljiva ideja da se nuklearni otpad Hrvatske deponuje uz granicu Bosne i Hercegovine, posebno ne u dijelu koji je pod zaštitom države.\nMinistrica Lövin je istaknula neupitnu podršku Švedske evropskim integracijama BiH. Dodala je da je Kraljevina Švedska godinama jedan od najvećih donatora Bosni i Hercegovini i da BiH može i dalje računati na pomoć i podršku Švedske.\nPredsjedavajući Zvizdić se zahvalio Vladi Kraljevine Švedske i švedskom narodu na kontinuiranoj pomoći i podršci Bosni i Hercegovini. Dodao je da postoji značajan prostor za unapređenje ekonomske saradnje, posebno uključivanjem BiH dijaspore koja živi u Švedskoj.


G Data za mala i srednja preduzeća | PC Press\nG Data za mala i srednja preduzeća\n15. februar 2014. 10. april 2017. PC Press\nU vremenu kada se pažnja posvećuje svakom trošku, od bezbednosnog paketa se očekuje da, osim vrhunskih performansi, bude jednostavan za upotrebu i lak za održavanje. Upravo navedene osobine predstavljaju adut nove verzije G Data paketa za mala i srednja preduzeća.\nG Data Small Business Security se sastoji od više nezavisnih modula koje po potrebi možete koristiti. Osnovu predstavlja Management Server, koji svakako treba instalirati – u njemu je kompletna upravljačka logika sistema, kojom komuniciraju sve ostale (opcione) komponente. U procesu instalacije biće postavljen i G Data Administrator, front‑end uz pomoć koga se upravlja sistemom, a koji se po potrebi može instalirati i na druge računare, obezbeđujući na taj način upravljanja od strane više lica.\nNakon osnovnih podešavanja serverske platforme, sledi (automatska) instalacija klijentskih komponenata. Predefinisani paketi zadovoljiće većinu uobičajenih IT sistema, ali ih po potrebi možete dodatno konfigurisati pre ili nakon instalacije. Prednosti finog podešavanja instalacionih paketa pre nego što ih pošaljete na radnu stanicu su višestruke, ali zahtevaju određeno stručno znanje. Sa druge strane, korišćenjem default instalacije ne možete da pogrešite, ali je preporuka da ipak u razumnom vremenskom roku iz centralne konzole doterate najvažnija setovanja sistema.\nIako je prvenstveno namenjen Windows okruženju, u okviru paketa je i Linux klijent istih karakteristika, pogodan za mreže koje sadrže i radne stanice na ovom operativnom sistemu. Za računare koji su veći deo vremena van lokalne mreže (laptopovi), namenjena je posebna klijentska verzija G Data InternetSecurity. Reč je o autonomnom paketu poput samostalnih AV rešenja, s tim što se podešavanjima takođe može upravljati centralizovano, korišćenjem G Data Administrator konzole. Integracija klijenta u sistem je potpuna, pre svega u Microsoft Office komponente, dok kao drugu važnu karakteristiku izdvajamo „tih“ rad u pozadini – korisnik je pošteđen održavanja ili osvežavanja AV baza, promene bezbednosnih parametara i sličnih operacija.\nUkoliko je glavna funkcija nekog od računara u firmi intenzivna e‑mail komunikacija (npr. marketing, odeljenje za ljudske resurse i slično), dobra odluka je instalacija G Data MailSecurity komponente, koja štiti kompletan SMTP i POP3 saobraćaj, bez obzira na tip e‑mail servera koji se koristi. Za vanredne situacije obezbeđen je G Data BootCD Wizard, modul koji će kreirati butabilni CD/DVD uz pomoć koga ćete moći skenirati računar i u određenim slučajevima povratiti podatke ili oporaviti operativni sistem.\nNajveća pažnja je posvećena administratorima, kojima je osim Administrator komponente na raspolaganju upravljanje sistemom kroz Web interfejs (komponenta G Data WebAdministrator) ili sa mobilne platforme (G Data MobileAdministrator), što omogućava pravovremenu reakciju na moguće pretnje ili nove zahteve.\nTagovi: G data\n← Kaspersky: Korisnici se ne osećaju bezbedno pri mobilnom onlajn plaćanju\nLG – Opasno Lep Displej →


Specijalni tužilac Robert Maler, bivši direktor FBI, tokom i posle istrage o Rusiji nije davao izjave i pokušavao da pojasni ili brani istragu koju je vodio od maja 2017. do marta 2019.\nBivši specijalni tužilac Robert Maler odlučno je stao iza svoje istrage o vezama Rusije i predsedničkog izbornog štaba Donalda Trampa 2016. godine. U autorskom tekstu za Vašington post, Maler je napisao da je istraga bila od "ogromnog značaja" i izneo tvrdnju da je prijatelj Donalda Trampa Rodžer Stoun i dalje "osuđen za krivično delo", uprkos predsednikovoj odluci da mu smanji kaznu.\nTekst u Vašington postu je Malerova prva javna izjava o istrazi od kako je prošlog jula svedočio u Kongresu. To je njegova do sada najodlučnija odbrana dvogodišnje istrage, čiji je rezultate napala, a u nekim slučajevima i poništila Trampova administracija, uključujući i odluku saopštenu u petak uveče da se smanji kazna Stounu nekoliko dana pre nego što je trebalo da počne da služi zatvorsku kaznu.\nMaler kaže da se, iako je nameravao da njegov izveštaj na 448 stranica o istrazi govori sam za sebe, osetio prinuđenim da "odgovori i na šire tvrdnje da je naša istraga bila nelegitimna, a motivi nedolični, kao i na specifične tvrdnje da je Rodžer Stoun žrtva naše kancelarije".\n"Istraga Rusije je bila od ogromnog značaja. Stoun je krivično gonjen i osuđen zato što je počinio federalno krivično delo. On je osuđeni prestupnik i s pravom je osuđen", napisao je Maler.\nOn nije konkretno naveo na čije tvrdnje misli, ali deluje da je to očigledna aluzija na Trampa, koji je u subotu osudio istragu kao "politički lov na veštice i Malerovu prevaru".\nSekretar za pravosuđe Vilijam Bar sa predsednikom Donaldom Trampom u Ovalnoj kancelariji 28. maja 2020.\nI samo objavljivanje autorskog teksta je veoma neuobičajeno za bivšeg direktora FBI-ja koji nije davao nikakve izjave za vreme istrage, odbijao je da odgovori na napade predsednika i njegovih saveznika ili se čak javno obrati da bi objasnio ili opravdao svoj rad.\nU svom prvom pojavljivanju u javnosti posle zaključivanja istrage, Maler je rekao da se nada da će njegov izveštaj govoriti za sebe. Kada je kasnije svedočio pred članovima Predstavničkog doma, podjednako je vodio računa da ne ide mimo zaključaka izveštaja ili iznosi nove dokaze.\nMeđutim, takav pristup je stvorio prostor za druge, uključujući Sekretarijat za pravosuđe, da stave sopstveni pečat na njegov rad. I pre nego što je izveštaj objavljen, sekretar za pravosuđe Vilijam Bar objavio je sažetak na četiri stranice, za koji je Maler rekao da nije adekvatno sumirao ozbiljnost otkrića do kojih je došao njegov tim.\nKakav je efekat Malerovog svedočenja u Kongresu?\nHoće li Robert Maler dodatno kompromitovati Trampa u Kongresu?


DOKUMENTACIJA POTREBNA ZA SMEŠTAJ U USTANOVU ZA ODRASLE I STARIJE „LESKOVAC“\nSmeštaj lica u Ustanovu za odrasle i starije „Leskovac“, ostvaruje se preko Centra za socijalni rad na opštini prebivališta potencijalnog korisnika.\nZahtev za smeštaj u dom podnosi se nadležnom, opštinskom Centru za socijalni rad gde zainteresovani dobija informaciju o potrebnoj dokumentaciji, a to je:\n. popunjen Zahtev za smeštaj (dva primerka),\n. uverenje o državljanstvu, izvod iz matične knjige rođenih ili venčanih (dve fotokopije) ili fotokopije izvoda iz matične knjige umrlih za bračnog druga ili presuda o razvodu braka (dva primerka),\n. fotokopija lične karte – (obe strane) i zdravstvene knjižice (po dva primerka),\n. uverenje o zdravstvenom stanju od lekara opšte prakse i nalaz neuropsihijatra – da li je osoba orjentisana i da li može da izrazi svoju volju – (original i fotokopija),\n. dokazi o imovini i prihodima koji utiču na troškove smeštaja: ček od penzije za prethodni mesec (tri fotokopije) ili uverenje od PIO fonda da niste korisnik penzije,\n. uverenje o imovnskom stanju – poresko uverenje, dokaz o vlasništvu nad nepokretnostima, ili ugovor o doživotnom izdržavanju, ako je sklopljen, ugovor o poklonu ili drugi dokazi koji su od uticaja na troškove smeštaja,\n. fotokopija lične karte i potvrda o prihodima za poslednji kvartal za srodnike koji učestvuju u troškovima smeštaja i njihova izjava – saglasnost da se prihodi direktno usmere na pokrivanje troškova smeštaja,\n. izjava volje stare osobe da želi smeštaj, a ako je podnosilac zahteva lice pod starateljstvom, potrebno je Rešenje o starateljstvu i saglasnost staratelja.\nNakon obrade predmeta, Centar za socijalni rad dostavlja Ustanovi za odrasle i starije „Leskovac“ uput sa potrebnom dokumentacijom za smeštaj korisnika u dom.\nU Ustanovi za odrasle i starije sastaje se Komisija za prijem, premeštaj i otpust korisnika, koja razmatra pristigle zahteve za smeštaj. U zavisnosti od potreba budućeg korisnika, njegovog zdravstvenog stanja, slobodnih kapaciteta u domovima Ustanove, ali i izražene želje za smeštajem u odgovarajući dom, donosi se Odluka o prijemu.\nSocijalni radnik će pozvati budućeg korisnika, odnosno njegovog srodnika ili staraoca i obavestiti ga o donetoj odluci o prijemu.\nSmeštaj lica realizuje se odmah po ukazivanju slobodnog mesta.\nUSLOVI ZA SMEŠTAJ NASLOVNA O NAMA --O USTANOVI --ORGANIZACIONA ŠEMA OSNOVNA DELATNOST --USLOVI ZA SMEŠTAJ --CENOVNIK --JAVNE NABAVKE USLUGE --USLUGE SMEŠTAJA --SOCIJALNA ZAŠTITA --ZDRAVSTVENA ZAŠTITA I REHABILITACIJA --RADNA I OKUPACIONA TERAPIJA --ISHRANA --FRIZERSKE USLUGE --VERSKE AKTIVNOSTI PRATEĆA DELATNOST --KLUB ZA STARA I ODRASLA LICA --POMOĆ U KUĆI AKTUELNOSTI GALERIJA KONTAKT


Dva miliona članova širom sveta sutra obeležava 300-ti rođendan MASONERIJE\nSlobodno zidarstvo ili masonerija, koje ima više od dva miliona članova širom sveta, sutra će obeležiti 300 godina postojanja i tokom tri veka taj pokret bratstva se promenio ali i dalje ima "moć privlačenja", ocenio je danas francuski istoričar Rože Dašez.\nMasonerija je nastala 24. juna 1717. godine u lokalnoj krčmi Sent Pol u Londonu i tada je osnovana prva velika masonska loža, rekao je istoričar i dodao da postoje dve ere masonstva, prva je operativna i odnosi se na izgradnje katedrala, a druga je "spekulativno masonstvo" koje nastavlja okupljanje brastva sa ritualima i simbolima u cilju primene filozofskog dela pokreta.\nDašez je rekao da je masonerija "čist proizvod anglosaksonskog sveta", posebno kod protestanata, i sa duhom tolerancije, verskog i političkog pluralizma.\nMasonerija se promenila dolaskom u Francusku gde je krajem 18. veka tada vladala apsolutistička monarhija sa katoličanstvom kao jedinom priznatom religijom.\nMasoni u Francuskoj su počeli da regrutuju one koji pripadaju antiklerikalnim i republikanskim strujama, što masoneriji daje drugi senzibilitet od prvobitne zamisli pokreta, ocenio je istoričar.\nU svetu masonerija ostaje "muški" pokret, a u Francuskoj ima oko 20 odsto "sestara", što je retkost u odnosu na lože u drugim zemljama.\nDašez je rekao da je i pored promena od nastanka pre 300 godina, masonerija zadržala svoje prvobitne ciljeve - ideal bratstva između muškaraca bez obzira na poreklo, religiju, rasu, kao i ideal tolerancije i poštovanje različitosti.\nPrema njegovim rečima, mnoge i dalje privlači masonstvo kao vrsta supstitucije za religiju.\n- Razočarani u religiju ili politiku, mnogi žele da se uključe u traganju za sveopštim smislom. Iako su detalji tajne inicijacije u masoneriju obelodanjeni pre 270 godina, ona ipak ostaje lično iskustvo za masona koji to ne može verbalno da prenese - dodao je francuski istoričar.


Sloba Radanović: Može da me proziva i da mi se smeje samo polusvet! - ShowBiz - Region - Vesti - Svet Plus\n11:04 28. DEC 2019.\n"Može da me proziva i da mi se smeje samo polusvet. Normalan svet i normalni ljudi se ne smeju. Živim svoj život i gledam svoja posla. Tračevi i razne priče me ne zanimaju. Trenutno sam srećan i to mi je jedino bitno. I želim svima da budu srećni, bar upola koliko sam ja sada." - izjavio je Sloba Radanović.\nĐoganijevu je ovo potpuno razbesnelo, pa mu je žestoko odgovorila i uz to okačila snimak spornog intervjua, te je otkrila da mu nijednu uvredu niti prozivku nije uputila.\n"Polusvet prima površne informacije. Informiši se, vrlo je lako kada želiš" - napisala je Luna Đogani.


Vreme - Mediji: VAC se povlači iz Srbije\nVREME 1015, 17. jun 2010. / NEDELJA\nMedijska grupa VAC saopštila je 15. juna da je odlučila da okonča angažman u Srbiji i da se postupno povuče iz zemlje, a predsednik VAC-a Bodo Hombah je pismenim putem zamolio predsednika Srbije Borisa Tadića da pomogne da taj izlazak bude u skladu sa zakonom i fer. Ovo su zvanične informacije koje stoje u VAC-ovom saopštenju izdatom u popodnevnim satima u utorak (15. jun). Istoga dana dnevni list "Pres" objavio je tekst u kome piše da je ta nemačka medijska grupa "uputila zvanično pismo predsedniku Republike, u kome ga upozorava da će se povući iz Srbije ako ne dobije ‘Večernje novosti’".\nDotično pismo je, prema izvorima "Presa", u predsednikov kabinet stiglo u ponedeljak (14. jun) ujutru, i u njemu VAC navodno preti da će prodati 50 odsto akcija u dnevnim novinama "Politika" i vlasništvo u "Dnevniku" iz Novog Sada, ukoliko iz Predsedništva ne dobije pomoć u slučaju "Novosti".\nPismu kompanije VAC predsedniku Republike prethodila je, kako navodi "Pres", usmena najava čelnika nemačke kompanije u medijskim i političkim krugovima da će se obratiti Tadiću. Osim te, predsedniku je, preko nekih uticajnih ljudi, VAC poslao sledeće poruke: 1. ukoliko izostane pomoć oko "Novosti", VAC će se "uz veliku buku" povući iz Srbije; 2. posle povlačenja će iz sve snage lobirati kod nemačkih kompanija da ne ulažu u Srbiju; 3. zatražiće od nemačke vlade da ukoči evropske integracije Srbije; 4. pre odlaska će otkriti ko je sve iz vladajućih struktura Srbije bio uključen u pregovore o kupovini "Večernjih novosti". Pošto iz Predsedništva nije bilo odgovora na ove poruke, VAC je napisao zvanično pismo predsedniku Republike, u kome ga obaveštava o problemima koje ima sa našim institucijama u vezi sa preuzimanjem "Novosti" i namerama da napusti Srbiju, završava "Pres". Iako predstavnik VAC-a u Srbiji Maks Vinterfild nije želeo da za "Pres" komentariše ove navode, u saopštenju te medijske grupe izdatom u popodnevnim satima stoji: 1. da je direktor VAC-a Bodo Hombah u poverljivom pismu Borisu Tadiću opisao iskustva te medijske kuće kao investitora u Srbiji i najavio da će VAC povući svoje investicije i početi da prodaje svoje učešće u srpskim firmama; 2. da VAC ovaj korak nije uslovio ničim i da je Bodo Hombah predsednika Tadića zamolio da pomogne grupi VAC, kako bi njen izlazak bio propraćen od državnih organa i službi u skladu sa zakonom i na fer način i 3. da se VAC nada da Srbiju neće napustiti u svađi uprkos velikim teškoćama i javnim klevetama.\nOdlukom VAC-a da napusti Srbiju u utorak su bili iznenađeni i Vlada Srbije i UO "Politike". U trenutku pisanja ovog teksta (utorak po podne), oglasio se samo član Upravnog odbora "Politike" A.D. Jovan Simić, koji je rekao da će Upravni odbor Politike situaciju razmotriti u sredu (16. jun).


Svetski dan humanitaraca: Ove godine više od 100 napada na humanitarne radnike\nHomeDRUŠTVOSvetski dan humanitaraca: Ove godine više od 100 napada na humanitarne radnike\nOd početka ove godine zabeleženo je više od 100 velikih napada na humanitarne radnike, saopštila je Evropska komisija povodom Svetskog dana humanitaraca, 19. avgusta.\nU 2020. živote je izgubilo 108 humanitarca a 125 je kidnapovano, pokazuju podaci baze podataka o bezbednosti humanitarnih radnika (AWSD).\n„Odajemo počast svim humanitarnim radnicima koji spasavaju živote i pomažu najugroženijima u krizama širom sveta“, navodi se u zajedničkoj izjavi šefa evropske diplomatije Žozepa Borela i komesara za upravljanje krizama Janeza Lenarčiča.\nBorel i Lenarčič su naveli da su „nesebična posvećenost i napori humanitarnih i medicinskih radnika“ postali još značajniji od početka pandemije koronavirusa koja, međutim, nije i najgora pretnja sa kojom se suočavaju.\nIstučući da humanitarni radnici ne mogu da budu meta, pozvali su sve strane u svim konfliktima širom sveta da poštuju međunarodno humanitarno pravo i uzdrže se od napada na humanitarne radnike i civile, uključujuči civilnu infrastrukturu.\nNavodi se da su izazovi na planu humanitarne pomoći samo uvećani sa pandemijom i klimatskim promenama a problem, pored sve većih finansijskih potreba, predstavlja i sve teža i opasnija isporuka pomoći, ukazuje se u zajedničkoj izjavi Borela i Lenarčiča.\nDalje se navodi da će Evropska komisija obezbediti humanitarno finansiranje od gotovo 11,5 milijardi evra za period 2021-2027. i da će nastaviti da pruža podršku onima kojima je najpotrebnija, sve dok im je potrebna.\nTakođe, EU će blisko sarađivati sa partnerima kako bi se ojačala otpornost ugroženih i odgovorilo na njihove potrebe.\nUN procenjuju da će humanitarna pomoć u 2021. biti potrebna za gotovo 235 miliona ljudi, što je za 40 odsto više nego 2020. (pre pandemije) i gotovo tri puta više u odnosu na 2014.\nSvetski dan humanitarnih radnika obeležava se na godišnjicu bombardovanja sedišta UN u Bagdadu 2003, kada su živote izgubila 22 humanitarca.\nBroj poginulih u zemljotresu na Haitiju porastao na 2.189\nErdogan: Turska pozdravlja umerene izjave talibana


Press Online :: Muzeji :: Dobrodošli u Nonseum, muzej bezvezarija\nRedovno proširena novim "bezvezarijama", postavka sadrži, između ostalog, i bogatu kolekciju rupa za dugmad, tj. proreza na odeći kroz koje se dugmići provlače. Rupe su izložene u malim kutijama sa providnim poklopcem. "Ovo je bila treća rupa sa vrha na Napoleonovoj vojničkoj bluzi", najozbiljnije je za AFP objaslila kustos muzeja Suzane Mahak. "A ova se nalazila na odelu austrijskog ministra inostranih poslova prilikom potpisivanja deklaracije o nezavisnosti", dodala je ona. Sa puškom sa obrnutom cevi, pogodnom za kandidate na samoubistvo, tanjirom sa odvodom koji omogućava korisniku da se diskretno reši neukusnog jela, aktn tašnom za špagete i triciklom za blizance, Nonseum želi da nasmeje, ali i da suptilno uputi kritiku današnjeg potrošačkog društva.


RSE: Evropa na putu ka uvođenju digitalnog evra | Novosadski informativni portal 021\nInfo 16.10.2020. | 16:44 > 21:40\nMeđu njima je i Evropska centralna banka (ECB) koja je ove nedelje počela javnu raspravu o digitalnom evru koji bi, prema početnim pretpostavkama, mogao biti u opticaju za nekoliko godina, pišu svetski mediji. ECB će u narednih šest meseci sprovoditi eksperimente o mogućoj vlastitoj virtuelnoj valuti ispitujući interes javnosti ali i potencijalne rizike, kako bi sredinom 2021. odlučila hoće li lansirati digitalni evro, ukazuje Politiko.\nDigitalni evro, dodaje Politiko, možda neće izgledati mnogo drugačije od pregledavanja bankovnog računa preko telefona uz pomoć aplikacije, ali bi, u teoriji, postupak plaćanja bio različit i mogao bi da ubrza transakcije po nižoj ceni, prenosi RSE.\nIpak, naglašava briselski portal, pre nego što bi digitalni evri bili dostupni potrebno je nekoliko zaštitnih mera kako se ne bi ugrozili bankarski sistemi i privrede. Pošto će štediše verovatno imati veću korist u držanju digitalnih evra od polaganja novca kod banaka koje za to naplaćuju naknade, banke bi u nedostatku depozita na kraju više naplaćivale pozajmice, što bi moglo usporiti razvoj privrede.\nStoga ECB razmatra ideje koje uključuju ograničavanje digitalnih evra koje svako može posedovati ili naplaćivanje zahteva za većim količinama.\nJedan od razloga zašto je ECB baš sada odlučila da razvije digitalni evro jeste ublažavanje rizika koje donose virtualne valute koje razvija tehnološka industrija, prvenstveno libra koja bi postala lako dostupna za Fejsbukovih 2,7 milijardi korisnika što bi ugrozilo evro, dok bi finansije građana postale ranjive, naročito zbog stranih sila i kompanija koje prikupljaju podatke o njihovim navikama trošenja.\nIzvori bliski projektu digitalnog evra tvrde da će biti potrebno "između 18 meseci i tri ili četiri godine" da inicijativa zaživi, ukazuje agencija Frans pres. Kao i ostale centralne banke, ECB ne želi da zaostane za virtuelnim novcem koji izdaju strani privatni igrači poput bitkoina i Fejsbukove libre koja se tek pokreće.\nPrivatne digitalne valute izuzetno su nestabilne, naglašava AFP i ukazuje da se cena bitkoina gotovo prepolovila od najviših nivoa - oko 17.030 eura - koji su zabeleženi 2017. Stoga, dodaje AFP, posljednjih godina centralne banke počinju tražiti vlastiti virtuelni novac kao stabilnu alternativu bez rizika.\nBanka za međunarodne nagodbe (BIS), mreža centralnih banaka, u januaru je najavila stvaranje radne grupe posvećene tom pitanju. Kineska centralna banka počela je testiranje vlastite digitalne valute u četiri grada u aprilu ove godine, dok je Francuska banka također počela eksperimente. Japanska banka je početkom oktobra saopštila da će pojačati istraživanje na tu temu.\nTakođe, dodaje AFP, pandemija COVID-19 je pojačala elektronsko plaćanje jer kupci češće izbegavaju novčanice i kovanice zbog straha od zaraze korona virusom. Kako nijedna centralna banka ne bi želela da se njeni građani masovno odlučuju za alternativne valute, tako za ECB nije pitanje hoće li, već kada će uvesti digitalni evro, piše Fajnenšl tajms i ukazuje da je Udruženje nemačkih banaka prošle godine tražilo da se dizajnira digitalni evro koji bi ponudio najbolju dostupnu tehnologiju udovoljavajući potrebama tržišta.\nZa zemlje koje uvode službeni e-novac prva prednost je doprinos okruženju u kojem lokalne firme mogu izumiti srodnu finansijsku tehnologiju koja se vraća u digitalni sistem plaćanja, a druga se tiče korisnika koji će verovatno usvojiti prikladnija rešenja za plaćanja čim postanu dostupna. To ne znači da ECB danas poziva isključivo na takvu valutu već, ukazuje Fajnenšl tajms, nastoji da osigura nesmetano funkcionisanje platnih sistema ali i da promoviše međunarodnu ulogu evra.\nDa će digitalni evro uskoro postati stvarnost, moguće i do kraja 2025, očigledno je iz pripreme pred javnu raspravu i prethodno objavljenog izveštaja, u kojem se, piše londonski list, navodi da ECB čvrsto stoji iza "cilja da će u budućnosti izdati digitalni evro".\nPovodom pravne regulacije digitalnih valuta, Fajnenšl tajms ocenjuje da centralne banke širom sveta treba da budu pažljive zbog rizika narušavanja sposobnosti banaka da kreditiraju privredu. Javne digitalne valute možda nisu jedini odgovor, smatra guverner Engleske banke Endrju Bejli koji ističe da pored javne verzije treba razmotriti i ulogu privatnih digitalnih valuta, prenosi londonski list.\n16.10.2020 • 23:11\nne postoji nista elektronsko za šta se ne nadje MAJSTOR.Dobro je sve do tada a onda počinje igranka.\n16.10.2020 • 22:59\nA kod nas leba masti


Lajović “srušio” i Verdaska\n– February 13, 2015Posted in: Glavne vesti\nDušan Lajović uspeo je da napravi iznenađenje i da se plasira u četvrtfinale ATP turnira u Sao Paulu. Srpski teniser je u osmini finala savladao Španca Fernanda Verdaska (ATP 31) rezultatom 2-1, po setovima 6-7 (6), 6-3, 6-4, nakon 134 minuta igre.\nDuel je počeo sigurnim servisima sa obe strane, a jedino zanimljivo u prvom setu jesu brejk lopte u četvrtom gemu za Španca, koje je “Duci” uspeo da neutrališe. Pošto brejkova nije bilo, odluka je pala u “trinaestom gemu”. U taj-brejku teniseri su razmenili po mini-brejk na startu a onda je u četrnaestom poenu Fernando Verdasko uspeo da napravi drugi, dođe do 8-6 i osvoji uvodni set. Naš teniser je pri rezultatu 6-5 imao set loptu koju nije iskoristio.\nMeđutim, propuštena šansa da vodi u setovima nije pokolebala Lajovića, već obratno. Srbin je u drugom setu napravio brejk za 3-1, zatim ga i materijalizovao. Španac je pokušavao da uzvrati, nije uspeo, a Lajović je priveo set kraju dobrim servisima i osvojio drugi period sa 6-3.\nTreći set bio je nalik prvom, vrlo neizvestan, dobro su servirali obojica, propustili po brejk šansu, a onda kada su svi očekivali taj-brejk, u devetom gemu Dušan Lajović oduzima servis rivalu, dolazi do prednosti od 5-4, a potom svojim servisom potvrđuje stečeno za konačnih 6-4 i plasman u četvrtfinale.\nU borbi za polufinale srpski teniser igraće sa kvalifikantom iz Italije, Lukom Vanijem (ATP 149). Ovo će im biti četvrti međusobni duel, a prethodno su igrali prošle nedelje na turniru u Kitu kada je Lajović pobedio sa 7-6(3), 6-4. U međusobnim duelima Dušan vodi sa 2-1.


Zabranjen Nacionalni stroj | EurActiv Srbija\nObjavljeno : 03.06.2011.\t Tweet\nUstavni sud Srbije odlučio je 2. juna da zabrani rad neofašističke organizacije "Nacionalni stroj" kao tajne organizacije koja širi nacionalnu i versku mržnju. Sve vidljivije delovanje takvih organizacija proteklih nekoliko godina u Srbiji, koje je često dovodilo do nasilja, pa i žrtava, suočilo je srpsko društvo sa problemom širenja ekstremističkih ideja, posebno među mladima, a vlasti sa delikatnim pitanjem zabrane rada neke organizacije.\nOdlukom Ustavnog suda o zabrani "Nacionalnog stroja" je okončan prostupak koji je trajao nešto više od dve i po godine. Po pokretanju postupka pravni stručnjaci su ukazali da je to delikatno pitanje i da će biti potrebno vreme, posebno jer ranije nije bilo sličnih slučajeva, a Ustav Srbije garantuje slobodu političkog delovanja i udruživanja.\nPrema članu 55 Ustava Srbije zabranjena su tajna i paravojna udruženja. "Ustavni sud može zabraniti samo ono udruženje čije je delovanje usmereno na nasilno rušenje ustavnog poretka, kršenje zajemčenih ljudskih ili manjinskih prava ili izazivanje rasne, nacionalne ili verske mržnje", navodi se u članu 55 Ustava. Istim članom jemči se sloboda političkog, sindikalnog i svakog drugog udruživanja i pravo da se ostane izvan svakog udruženja. Udruženja se osnivaju bez prethodnog odobrenja, uz upis u registar koji vodi državni organ, u skladu sa zakonom.\nUstavni sud Srbije je utvrdio da je "Nacionalni stroj" tajno udruženje čije je delovanje zabranjeno u skladu sa Ustavom Srbije. U predlogu zabrane "Nacionalnog stroja" navedeno je da ta grupa deluje kao tajna organizacija koja svoje delovanje koristi za izazivanje nacionalne i verske mržnje, suprotno Ustavu Srbije.\nSud je zabranio "Nacionalnom stroju" da deluje, promoviše i širi svoje programske ideje i ciljeve. Takođe, sud je zabranio upis te organizacije u registar udruženja. Kako je navedeno u odluci, sud je utvrdio da su državni organi i organizacije dužni da u okviru svojih nadležnosti preduzmu mere radi sporovođenja odlke o zabrani "Nacionalnog stroja".\nDržavno tužilaštvo Srbije uputilo je u oktobru 2008. godine inicijativu Ustavnom sudu Srbije za zabranu rada i delovanja te organizacije, prema inicijativi Ministarstva pravde.\nU novembru 2005. godine 15 aktivista te neregistrovane neonacističke organizacije upali su na antifašističku tribinu na Filozofskom fakultetu u Novom Sadu i vređali prisutne povicima "Komunistički retardi", "Ustaške sluge" i "Jevrejske svinje". Veće Okružnog suda u Novom Sadu osudilo je u novembru 2006. godine prvooptuženog u tom procesu Gorana Davidovića, zvanog Firer, na godinu dana zatvora zbog širenja verske, nacionalne i rasne mržnje.\nDavidović je uhapšen u aprilu 2009. godine u Italiji, ali je u junu pušten na privremenu slobodu do konačne odluke Apelacionog suda o izručenju Srbiji. Potom je pobegao u Nemačku gde je u južnoj saveznoj pokrajini Bavarska uhapšen početkom februara 2010. Nemačke vlasti su ga izručile Srbiji 29. aprila 2010. godine i on je upućen na izdržavanje kazne u Kazneno-popravni zavod Sombor.\nRepublički javni tužilac podneo je u septembru 2009. predlog Ustavnom sudu Srbije da se zabrani rad Pokreta Obraz i Srpskog narodnog pokreta 1389. Predlog je obrazložen time da pripadnici navedenih organizacija raspiruju mržnju prema neistomišljenicima, ksenofobiju, homofobiju i zalažu se za proterivanje ljudi koji nisu iste vere i nacije kao i oni.\nČlanovi Obraza su 20. aprila osuđeni na kazne zatvora zbog organizovanja nereda tokom Parade ponosa u Beogradu u kojima je povređeno više od 140 ljudi, od kojih 124 policajca i pričinjena velika materijalna šteta. Vođa organizacije "Obraz" Mladen Obradović osuđen je 20. aprila pred Višim sudom u Beogradu na dve godine zatvora, a ostalih 13 optuženih a kazne zatvora od osam meseci do godinu i po dana.\nUbistva francuskog navijača Brisa Tatona u septembru 2009. pokrenulo je pitanje ekstremizma i nasilja koje podstiču i izazivaju navijačke grupe. Srpski zvaničnici su tada najavili borbu protiv nasilja i ekstremizma. Inicijativa za zabranu navijačkih organizacija nije, međutim, urodila plodom.\nTadašnji republički tužilac Slobodan Radovanović 16. oktobra 2009. je zatražio zabranu 16 navijačkih podrgupa Partizana, Crvene zvezde i Rada. U predlogu za zabranu naveo je da je njihovo delovanje usmereno na "nasilno rušenje ustavnog poretka, kršenje zajamčenih manjinskih i ljudskih prava, kao i izazivanja rasne, verske i nacionalne mržnje".\nUstavni sud Srbije je 9. decembra 2010. odložio raspravu o zabrani navijačkih grupa jer nije imao potrebnu većinu za raspravu, a Tužilaštvo je saopštilo da odlaganje rasprave "navodi na sumnji da je u pitanju odugovlačenje postupka, na šta ukazuje činjenica da posle 14 meseci Ustavni sud jos razmatra da li je nadležan ili ne u tom predmetu". Tužilaštvo je ocenilo da se iz zaključaka Ustavnog suda moze zaključiti da se on proglasio nenadležnim.\nMinistarka pravde Snežana Malović ocenila je 2. juna da je odluka Ustavnog suda o zabrani delovanja neonacističke organizacije Nacionalni stroj jasna poruka da Srbija neće tolerisati propagiranje rasne, verske i nacionalne mržnje i netrpeljivosti.\nOna je kazala da odluka Ustavnog suda o zabrani delovanja neonacističke organizacije "Nacionalni stroj" ima posebnu težinu i da je "samo početak", jer će Srbija pravnim, političkim i drugim demokratskim sredstvima zaustaviti delovanje organizacija koje propagiraju nacizam i mržnju. "Ako ekstremne desničarske organizacije smatraju da će presvlačenjem u drugo ime neometano nastaviti da propagiraju nacističke ideje, varaju se", poručila je Malović.\nTužilaštvo Srbije pozdravilo je 2. juna odluku Ustavnog suda Srbije o zabrani rada "Nacionalnog stroja" i ocenilo da je time poslata poruka da se izazivanje nacionalne, verske i rasne mrženje neće tolerisati, rekao je portparol tužilaštva Tomo Zorić.\nOn je kazao da neće moći da se desi situacija da se pripadnici "Nacionalnog stroja", posle zabrane rada, organizuju u neku drugu grupu. "To sada nije moguće. Zna se ko su pripadnici te organizacije. Oni nisu bili formalno registrovani ali su bili tajna organizacija jer su imali svoj statut, program, delovanje, imali su svoje članove apsolutno je sve to bilo poznato", naveo je Zorić.\nBivši predsednik Ustavnog suda Srbije Slobodan Vučetić izjavio je 2. juna da će sudska odluka o zabrani rada neofašističke organizacije "Nacionalni stroj" policiji i tužilaštvu olakšati suzbijanje aktivnosti te ilegalne organizacije. Vučetić je rekao i da je odluka suda o zabranu rada "Nacionalnog stroja" važna i da se na nju dugo čekalo, kao i da je značajna za "buduću praksu".\nLider Lige socijaldemokrata Vojvodine Nenad Čanak pozdravio je 2. juna odluku Ustavnog suda Srbije o zabrani neonacističke organizacije Nacionalni stroj i zatražio da i ostale slične ekstremističke organizacije budu zabranjene.\n"Pozdravljamo pobedu demokratije do koje se došlo minijaturnim koracima i uz veliku neodlučnost sudske vlasti. Ali, jedna lasta ne čini proleće. Treba zabraniti i Obraz i slične organizacije", rekao je Čanak agenciji Beta.\n: Za ubistvo Tatona 240 godina zatvora


Školi u Banjaluci uručena asistivna tehnologija: Pomoć za djecu sa poteškoćama u razvoju | BL Portal\nOsnovnoj školi “Borisav Stanković” predstavnici Unicefa uručili su danas asistativnu tehnologiju za razvoj kognitivnih, senzornih i komunikacijskih vještina učenika sa poteškoćama u razvoju.\n“Kroz donaciju asistitivne tehnologije mi smo obezbijedili da učenici u 10 škoslkih ustanova da online tehnologije primjenjuju u svom procesu obrazovanja. Dakle, riječ je o učenicima sa poteškoćama u razvoju”, rekla je Trivićeva.\n“Danas smo uručili prve licence za softver koji bi trebao da pomogne u procesu inkluzije, a namijenjen je djeci sa poteškoćama u razvoju”, kazala je Kabil.\nRade Kecelj, direktor OŠ “Borisav Stanković je kazao da mu je drago što su prepoznali njihovu školu kao jednu od škola u kojoj ide najviše djece sa poteškoćama u razvoju.\n“Neki roditelji su prepoznali našu školu koja ims posebna odnos prema roditeljima i djeci da poteškoćama u razvoju, prenose Nezavisne.\nSve ovo što smo dobili danas poslužiće nastavmicima da djeca što lakše savladavaju određeno gradivo, ali i socijalizaciji djece”, rekao je Kecelj.\n“Imamo četiri učitelja koja su uključena u rezred da pomognu učiteljici oko djece koja imaju određene poteškoće”, rekao je Kecelj.\nTags: djeca sa poteškoćama u razvoju, Osnovna škola Borisav Stanković, pomoć, UNICEF


Ruši se londonska scena: Rezultat koji pokreće veliki preokret u Velikoj Britaniji - 27.05.2019, Sputnik Srbija\nTurbulencije u Velikoj Britaniji, nakon što je britanska premijerka najavila povlačenje sa funkcije, dodatno su podgrejali i rezultati izbora za Evropski... 27.05.2019, Sputnik Srbija\n© AP Photo / Vudi XhymshitiNajdžel Faraž sa svojim saradnicima\nTurbulencije u Velikoj Britaniji, nakon što je britanska premijerka najavila povlačenje sa funkcije, dodatno su podgrejali i rezultati izbora za Evropski parlament, na kojima je partija Bregzit Najdžela Faraža odnela pobedu, dok su laburisti i konzervativci pretrpeli velike gubitke.\nOd ukupno 64 poslanička mesta Faražova partija je osvojila 28, liberalne demokrate 15, Laburistička stranka 10, Zeleni sedam mesta, torijevci tri i partija Velsa jedno mesto.\nFaraž je zatražio mesto u pregovorima o „bregzitu“ i upozorio da će „preokrenuti“ britansku politiku ako njegov zahtev ne bude prihvaćen, prenose britanski mediji.\nKako za Sputnjik ocenjuje Siniša Ljepojević, dugogodišnji dopisnik srpskih medija iz Londona, pobeda Najdžela Faraža na evropskim izborima je izuzetno važna kao znak stanja političke scene u Velikoj Britaniji, s obzirom na to da je izbore dobila partija koja postoji svega šest nedelja.\nSa druge strane, kako navodi, Faražova partija je jednostavno sledila ono što je većinsko raspoloženje javnosti u Velikoj Britaniji, pa njena pobeda uopšte nije iznenađenje.\n12 April 2019, 17:40\n„Posledice ovakvih rezultata evropskih izbora i pojave Bregzit partije Najdžela Faraža sasvim sigurno će biti značajne. Međutim, već sada je jasno da je konačno srušena politička scena kojom su dominirale dve tradicionalne, velike partije i da sada predstoji dosta neizvestan period u ovoj zemlji. Vladajuća Konzervativna partija je kažnjena i ona je doživela najveći poraz u svojoj istoriji, ali kažnjeni su i opozicioni laburisti, koji su takođe prošli slabije nego ranije“, objašnjava Ljepojević.\nKako kaže, suština ovakvog rezultata ne leži samo u „bregzitu“ i izlasku Velike Britanije iz Evropske unije.\n„Jednostavno, ovo je protest javnosti zbog toga što politička elita uopšte ne vodi računa o tome šta je realnost, šta ljudi misle i šta žele, već sledi neki drugačiji dnevni red koji zadaju neke druge institucije, a ne ova zemlja i ne ova javnost. Iako minuli izbori nisu važni u političkom smislu, jer će Velika Britanija ipak izaći iz Evropske unije, oni su jedan neverovatno važan indikator raspoloženja javnosti i stanja političke scene. U tom smislu, ovi izbori su bili neka vrsta drugog referenduma o ’bregzitu‘, jer ni posle skoro tri godine nejasnog natezanja i manipulisanja britanska javnost nije promenila mišljenje kada je reč o Evropskoj uniji. Naprotiv, sada ima još više onih koji podržavaju izlazak iz EU“, kategoričan je Ljepojević.\nNa pitanje da li će pobeda Faraža, kao zagovornika „bregzita bez dogovora“, ubrzati izlazak Velike Britanije iz EU, Ljepojević kaže da je sada potpuno jasno da više nema mnogo prostora za dodatne manipulacije po tom pitanju.\n11 April 2019, 20:07\nSa druge strane, kako navodi, nejasno je ko bi mogao biti novi lider, nakon što je Tereza Mej podnela ostavku.\n„Većina ovdašnjih hroničara smatra da će upravo Najdžel Faraž biti presudan za izbor novog lidera Konzervativne partije. Od njegovog raspoloženja, od njegovih javnih istupa i njegovog političkog delovanja zavisiće prema kome će se opredeliti članstvo te partije kao prema novom lideru. U svakom slučaju, ko god on bude, ključna stvar će biti sprovođenje odluka referenduma, odnosno, sprovođenje ’bregzita‘. Krajnji rok za izlazak je 31. oktobar, iako je moguće da će se i to produžiti. U svakom slučaju, pobeda Najdžela Faraža i njegove partije biće presudan faktor u definisanju politike i vladajuće Konzervativne partije i opozicionih laburista u narednih nekoliko meseci, do konačnog izlaska iz Evropske Unije“, zaključuje Ljepojević za Sputnjik.\nTereza Mej je u petak najavila da napušta funkciju 7. juna i izrazila žaljenje što nije uspela da izvede zemlju iz EU. Nadmetanje za njenog naslednika zvanično počinje oko 10. juna, a Mejova će ostati premijerka u tehničkom mandatu dok se njen naslednik ili naslednica ne izaberu.


Morinjo: Ekipa Junajteda zaslužuje više pohvala\nBeta 2. novembra 2017. 18:30\nTrener fudbalera Mančester junajteda Žoze Morinjo rekao je danas da kritičari igre njegove ekipe imaju dvostruke standarde.\nEkipu Junajteda kritikuju zbog konzervativnog stila igre u nedavnim utakmicama protiv Liverpula i Totenhema, a Morinjo je rekao da bi druge ekipe hvalili da su šest od sedam utakmica završile bez primljenog gola, što je učinio njegov tim.\n„Ne želim da komentarišem, jer ću onda raditi posao koji nije moj. Ponekad mislim da bi trebalo (da komentarišem), ali onda se ohladim. Slični nastupi drugih klubova su magični, primeri briljantne taktike i sjajnih stavova njihovih igrača. Za druge klubove takvi nastupi su konzervativni, negativni – toliko je prigovora“, rekao je Morinjo, preneo je Skaj.\n„Na primer, Totenhem je pobedio Liverpul sa 4:1, a bio je i bolji od Real Madrida sa 3:1, ali protiv Mančester junajteda nije postigao gol, pa mislim da moja ekipa za to zaslužuje pohvale“, dodao je portugalski trener.\nJunajted će u nedelju igrati protiv Čelsija, Morinjovog bivšeg kluba sa kojim je ostvario velike uspehe. Morinjo se u više navrata vraćao na Stamford Bridž, kao trener Intera i Junajteda, ali je naveo da se i dalje oseća čudno.\n„Moram da priznam da se osećam drugačije, ali na kraju krajeva, želim da pobedim. To će biti važna utakmica pošto su oni šampioni, ali sa emotivne strane, to je samo još jedan meč. Za nekoliko godina biće prirodnije, za četiri ili pet godina niko se verovatno neće sećati da sam bio trener Čelsija“, rekao je on.


Švedska pomaže Srbiji u zaštiti životne sredine | Zemlja.rs\nŠvedska pomaže Srbiji u zaštiti životne sredine\nŠvedska je jedan od najznačajnijih donatora programa velikih infrastrukturnih projekata iz oblasti zaštite životne sredine u Srbiji, pa su ministar Trivan i ambasador Lundin razmotrili dosadašnje projekte i razgovarali o podršci Švedske novim ekološkim projektima, saopšteno je iz Ministarstva zaštite životne sredine.\n– Kraljevina Švedska je za nas jedan od najvećih uzora i vodeća planeta u svetu po brizi za ekologiju, i Srbiji je na putu evrointegracija dragoceno što ima podršku i podsticaj Švedske, posebno u oblasti zaštite životne sredine – rekao je Trivan.\nMinistar je ukazao da nam je za dostizanje evropskih standarda značajna podrka Švedske kroz ulaganja i donacije u projekte za preradu otpada, otpadnih voda, boljeg kvaliteta kiseonika do stručne obuke ekoloških kadrova, navodi se u saopštenju.\nAmbasador Lundin je rekao da je ekologija jedno od najvažnijih pitanja u procesu pridruživanja Srbije Evropskoj uniji i da će Švedska i dalje pružati podršku Srbiji kroz donacije. On je naveo da je trećina fondova koje Švedska ulaže u Srbiju plasirano u oblast zaštite životne sredine, i da ta suma može kroz projekte ići i do 15 milijardi dolara. Izrazio je spremnost Švedske da podrži nove projekte u oblastima koje ministarstvo odredi kao prioritet. Lundin je istakao zainteresovanost da se zajedno sa Ministarstvom nastavi saradnja na edukaciji mladih kadrova i podizanju kapaciteta Ministarstva za zaštitu životne sredine i Agencije zaaštitu životne sredine.\nAmbasada Švedske i SIDA će pružiti punu podršku u promotivnim kampanjama kojima je cilj jačanje ekološke svesti u Srbiji. Razgovoru su prisustvovali i predstavnici Švedske međunarodne agencija za razvoj (SIDA) koja će u saradnji sa sektorima ministarstva utvrditi i realizovati prioritetne projekte podrške Švedske Srbiji, u oblasti zaštite vživotne sredine.\nIn: Srbija i region, Zelena Planeta\nTagged: Goran Trivan, švedska, zaštita životne sredine, Životna sredina\nPrevious Post: DAN PLANETE ZEMLJE Za zdravu životnu sredinu potrebna je podrška svih\nNext Post: Za zglobove i kosti – Gavez


SVAKA IM ČAST, TAKO BI TREBALO DA POSTUPI SVAKI PRAVI SRBIN! Legenda Zvezde se oglasila nakon frke u Crnoj Gori! - Informer\nSVAKA IM ČAST, TAKO BI TREBALO DA POSTUPI SVAKI PRAVI SRBIN! Legenda Zvezde se oglasila nakon frke u Crnoj Gori!\nNakon što se oglasio Mirko Ivanić, fudbaler Crvene zvezde, posle odluke da ne igra protiv tzv. Kosova u kvalifikacijama za Evropsko prvenstvo njegovu odluku podržao je i Dule Savić legendarni igrač crveno-belih\nNakon što su crnogorski mediji preneli da su selektor Ljubiša Tumbaković te fudbaleri Crvene zvezde Mirko Ivanić i Filip Stojković rešili da ne igraju protiv reprezentacije tzv. Kosova stigla je reakcije nekadašnjeg asa Crvene zvezde.\nDule Savić je podržao odluku Srba da ne izađu na teren, zbog čega bi mogli da budu izbačeni iz reprezentacije.\n- Pozdravljam njihovu odluku, svaka im čast na tome. Postupili su ispravno, onako kako bi trebalo svaki Srbin da je na njihovom mestu - rekao je za "Telegraf" legendarni igrač Zvezde Dušan Savić, reagujući na vesti iz tabora fudbalske reprezentacije Crne Gore.\nSavić kaže da ni Tumbaković, kao ni Stojković i Ivanić, ne bi trebalo da budu previše uzmenireni zbog činjenice da su stavili tačku na reprezentativni status.\nUSIJANJE! Tumbi nudili da posle takozvanog Kosova ostane selektor, on rekao "NE"?\n- Pa ne igraju za Brazil, ne bi to trebalo da im predstavlja problem... Trebalo bi mnogo više da ih interesuje zemlja u kojoj igraju za svoje klubove - nastavio je nekadašnji igrač Crvene zvezde.\nUpitan je i šta misli o Adamu Marušiću, Vukanu Savićeviću i Marku Simiću.\n- Ne bih njih da komentarišem, interesuju me samo igrači Zvezde i njihov stav u ovom slučaju - zaključio je Savić.\nFudbal Crna Gora sport Kosovo Podgorica Dule Savić


PROGANJANJE I SEKSUALNO UZNEMIRAVANJE: Koja je razlika između udvaranja i uznemiravanja\nProganjanje i seksualno uznemiravanje je krivično delo a za dodatne informacije obratite se advokatu Žigiću.\nPre tri godine izmenjen je i dopunjen Krivični zakonik Republike Srbije, a uvedena su nova krivična dela protiv života i tela i polnih sloboda.\nTo u prevodu znači da su proganjanje i polno uznemiravanje krivična dela i da će kao takva biti sankcionisana.\nProganjanje i seksualno uznemiravanje i tužbe\nS pravnog aspekta ove izmene zakona su vrlo važne, jer sada možete da tužite osobu ukoliko se okomila na vas odnosno ako vas prati, učestalo stoji ispred vašeg stana ili kuće, ali ništa ne radi.\nTakođe, reč je o osobi koja sve zna o vama, gde radite, bračno stanje, vaše navike…\nKada zakon nije prepoznavao ovakve slučajeve, često se proganjanje i uznemiravanje završavalo kobno po žrtvu.\nProganjanje i seksualno uznemiravanje na radnom mestu\nDešavalo se da dođe do ubistva u momentu kada progonitelju postane jasno da ona neće nikakav kontakt sa njim.\nIako je seksualno uznemiravanje prisutno na radnom mestu oduvek, ovaj pojam tek je nedavno ušao u naš pravosudni sistem i omogućio, uglavnom pripadnicama ženskog pola, mada i muškarcima, da se napokon na pravi način zaštite od nedoličnog ponašanja kolega i pretpostavljenih.\nProganjanje i seksualno uznemiravanje može da bude i verbalno\nPolno uznemiravanje takođe je novije krivično delo, a žrtva u tim slučajevima mora jasno da stavi do znanja da joj neke izjave, šale ili dodiri ne prijaju.\nUkoliko se situacija ponavlja uporno i konstantno, reč je o uznemiravanju.\nU seksualno uznemiravanje spada verbalno, neverbalno ili ponašanje čiji je cilj da nekome povredi dostojanstvo iz sfere polnog života i da izazove strah ili da stvori neprijateljsko, ponižavajuće ili uvredljivo okruženje.\nUkoliko imate bilo kakva neprijatna iskustva ili ste se u ovom tekstu prepoznali kao žrtva, prijavite slučaj policiji i angažujte advokata Daneta Žigića.\nPrevPrethodnoALIMENTACIJA Ko sve može da ostvari pravo\nSledećeSEKSUALNO UZNEMIRAVANJE MUŠKARACA: Da li muškarci mogu da budu žrtve i da se nađu u nezavidnoj situaciji?Next


ISO 22000 Sertifikat u rekordnom roku – Messer Tehnogas AD Beograd / Aktuelnosti / Arhiva\nPočetna stranica Aktuelnosti Arhiva ISO 22000 Sertifikat u rekordnom roku\nFSSC 22000:2010 (Standard za sertifikaciju sistema bezbednosti hrane) razvijen je od strane Instituta za sertifikaciju bezbednosti hrane i predstavlja jednu od najkompletnijih šema za sertifikaciju sistema upravljanja bezbednošću hrane. Bazira se na nekoliko postojećih standarda koji se tiču bezbednosti hrane (ISO 22000 i PAS 220) i prihvaćen je od strane GFSI (Globalne inicijative za bezbednost hrane).\nSertifikacija prema FSSC 22000:2010 standardu svetski je priznata kao dokaz o primeni sveobuhvatnog sistema upravljanja bezbednošću hrane i visoko je cenjena u međunarodnoj trgovini.\nImajući u vidu da je potvrda o proizvodnji proizvoda u bezbednim i higijenskim uslovima, uz ispunjenje svih zahteva regulative, ključni faktor uspešnosti kompanije i njenog korporativnog imidža, sertifikovali smo naš sistem upravljanja bezbednošću hrane prema zahtevima FSSC 22000:2010.\nZahvaljujući znanju i zalaganju naših stručnjaka i sprovedenim obukama, uspeli smo da u najkraćem roku izvršimo usaglašavanje postojećeg sistema upravljanja kvalitetom i HACCP sistema sa zahtevima FSSC 22000:2010. Sertifikaciju je sproveo TUV SUD Srbija d.o.o. u dve faze: prva faza ocenjivanja sprovedena je sredinom maja 2011., a sertifikacija početkom jula 2011. u prisustvu nemačkog i domaćih FSSC 22000:2010 auditora (Broj sertifikata 12 520 24066 TMS sa datumom važenja do 22.09.2014.)\nNa ovaj način Messer Tehnogas AD je postao jedna od prvih kompanija u regionu koja je izvršila sertifikaciju sistema upravljanja bezbednošću hrane prema zahtevima FSSC 22000:2010 za područje primene: „Razvoj i proizvodnja gasova za prehrambenu industriju, N2, O2, Ar, N2O, CO2, H2, suvog leda i gasnih smeša”.


TotalCar.rs » “Seat“ od proizvodnje automobila do ventilatora (FOTO)\nelektronika, Koronavirus, proizvodnja, Seat, testiranje\nProizvodna linija za model „seat leon„ u fabrici u Martorelu gotovo je neprepoznatljiva. Izvršena je prenamena u proizvodnji pa se sada isporučuju automatizovani ventilatori koji će pomoći zdravstvenom sistemu tokom krize sa virusom „Kovid-19“.\nPrelazak od proizvodnje automobila do ventilatora u rekordnom roku rezultat je intenzivnog rada mnogih zaposlenih u „seatu“ kod kojih je solidarnost bila moćna pokretačka snaga.\nMotivacija svih koji učestvuju u ovom projektu je ta što pomoću našeg znanja možemo masovno da proizvodimo opremu koja će nam spasiti živote – objašnjava Nikolas Mora iz proizvodnog odeljenja „Seata“ u Martorelu.\nOd početka situacije izazvane koronom, u“Seat“u je pokrenuto nekoliko inicijativa za borbu protiv širenja virusa. Konkretno, za proizvodnju materijala i uređaja koje traže velike bolnice,kao što su ventilatori. Tim inženjera marljivo se bavio dizajniranjem nekoliko prototipa, ukupno 13, sve dok se ne proizvede konačni model.\nProjekat uključuje korišćenje komponenti za proizvodnju vozila sa proizvodnih linija „Seatovih“modela od čega je ključni prilagođeni motor brisača vetrobranskog stakla. Cilj je bio da se naprave ventilatori najvišeg kvaliteta, a rezultat je „OxyGEN“. Dizajnirani u saradnji sa „Protofi.XYZ, a sastavlja se u objektima „Seata“. Svaki ventilator ima više od 80 elektronskih i mehaničkih komponenti i podvrgava se temeljnoj kontroli kvaliteta sa sterilizacijom ultraljubičastim svetlom.\nVentilator je trenutno podvrgnut dugotrajnom testiranju u okviru procesa odobrenja. U međuvremenu, linija nastavlja da funkcioniše zahvaljujući mnogim zaposlenima koji su neumorno radili na ovom projektu.\nSamo saznanje da smo pokušali da spasimo život čini sve ovo što smo uradili vrednim – kaže Frances Sabate iz istraživanja i razvoja u „Seatu“.\nRezultat ovog projekta je moguć zahvaljujući solidarnosti zaposlenih i saradnji mnogih kompanija i entiteta kojima „Seat“ želi da se zahvali na njihovom učešću, posebno španskoj Agenciji za lekove i zdravstvene proizvode.\nNovi Ford Focus RS imaće 330 konja\nReno potpisao ugovor s iranskim kompanijama\nNemački aerodrom uveo sistem za automatsko parkiranje\nEvropski proizvođači se vraćaju motorima veće zapremine\nProizveden 30-milioniti Golf\nPorsche Panamera Turbo S E-Hybrid dolazi sa 680 ks\nFiat prikazao automobile iz game ekoloških vozila „Natural Power“


Mihajlović traži da Stamatović ne preti oružjem, već da poštuje zakon\nBeta 22. maja 2017. 16:30\nMinistarka gradjevinarstva, saobraćaja i infrastrukture Srbije Zorana Mihajlović poručila je danas da predsedniku Opštine Čajetina Milanu Stamatoviću da ne preti oružjem, već da poštuje zakon.\n„Razumem uznemirenost i strah predsednika Opštine Čajetina Milana Stamatovića, jer je i njemu sasvim jasno da se približava vreme kada će pred nadležnim institucijama položiti račune zbog zaštite kriminala, pranja novca i nelegalne gradnje na Zlatiboru“, navodi Mihajlović, a piše u saopštenju njenog ministarstva.\nIstakla je da to ne daje pravo Stamatoviću da preti kako ima oružje koje je dobio zbog navodne ugroženosti.\n„Jer je Stamatović kao ključni dokaz svoje nevinosti upravo naveo dozvolu za nošenje oružja. Možda se u Srbiji nekada mahalo i pretilo oružjem, ali to vreme je prošlo“, rekla je ona.\nNapomenula je da Ministarstvo insistira samo na tome da zakon važi za sve, pa i za Stamatovića, „koji mesecima namerno ne podnosi kompletnu dokumentaciju za dobijanje građevinske dozvole za gradnju gondole, jer ovaj projekat želi da koristi za svoju političku kampanju“.\nŠto se tiče besmislenih optužbi da sam odgovorna za rušenje energetskog sporazuma sa Rusijom i da sam odgovorna jer nema gasovoda Južni tok, čak da blokiram ruski humanitarni centar u Nišu, svako može vrlo lako da se uveri u to koliko su one neistinite. Energetski sporazum sa Rusijom i dalje je na snazi, od gradnje Južnog toka odustala je Ruska Federacija, a za huminatarni centar u Nišu nadležni su MUP i Ministarstvo spoljnih poslova“, navodi Mihajlović.\nOna je ocenila da Stamatović nije nikakva žrtva i nema da razloga da se plaši.\n„Treba samo da podnese svu potrebnu dokumentaciju propisanu zakonom i dobiće gradjevinsku dozvolu za gradnju gondole. Mimo zakona – ne može“, navela je Mihajlović.


KLIPERSI DOBILI NOVOG TRENERA: Tajron Lu zna kako se osvaja šampionski prsten | Novosti.RS\nLu je tokom prethodne sezone bio pomoćnik Doku Riversu, sa kojim je franšiza iz "grada anđela" u septembru završila saradnju.\nLu, koji ima 43 godine, biće 26. trener u istoriji kluba.\nTokom karijere kao prvi trener vodio je Klivlend u periodu od 2016. do 2018. godine, sa kojim je šampion NBA lige postao 2016. godine, kada je osvojio prvi šampionski prsten u istoriji te franšize.\nBOBI NASTAVLjA DA ZABAVLjA AMERIKANCE: Marjanović zapevao Mitra Mirića - “Ne može nam niko ništa, jači smo od sudbine” (VIDEO)\nKK Klipersi NBA liga košarka Tajron Lu\nŠIROM Los Anđelesa slavi se 17. šampionska titula Lejkersa.\nNAKON šest odigranih mečeva u velikom NBA finalu Los Anđeles Lejkersi došli su do šampionske titule rezultatom 4:2 u seriji. U poslednjem meču savlaali su Majami Hit 106:93.


Oland se neche ponovo kandidovati za predsednika – NovostiDana.rs\nOland se neche ponovo kandidovati za predsednika\nOland se neće ponovo kandidovati za predsednika\nFrancuski predsednik Fransoa Oland izjavio je danas da se neće ponovo kandidovati na taj položaj zato što, kako je objasnio, želi da pruži svojim socijalistima šansu da pobede „protiv konzervativizma i ekstremizma“.\nPARIZ – Francuski predsednik Fransoa Oland izjavio je danas da se neće ponovo kandidovati na taj položaj zato što, kako je objasnio, želi da pruži svojim socijalistima šansu da pobede „protiv konzervativizma i ekstremizma“.\n„Odlučio sam da ne budem kandidat. U narednim mesecima, moja jedina dužnost biće da nastavim da vodim zemlju“, rekao je Oland.\nOn je naveo da je racionalno sagledao svoje šanse da dobije širu podršku u stranci koja ostaje podeljena oko dometa njegove politike, navodi AP.\n„Danas sam svestan rizika koji bi takav potez imao ako ne dobije širu podršku“, rekao je Oland u televizijskom obraćanju, prenosi AP.\nOvaj povod Oland je iskoristio i da sumira svoja dostignuća od preuzimanja dužnosti 2012. godine.\nKako navodi Rojters, taj iznenadni potez Olanda ostavlja mogućnost da se neko drugi iz Socijalističke partije kandiduje za šefa države, a prema navodima agencija, to bi mogao da bude aktuelni premijer Manuel Vals.\nOvo je prvi put posle više decenija da se aktuelni francuski predsednik ne kandiduje za reizbor. Prema anketama javnog mnjenja, Oland je najnepopularniji predsednik ikada.\nSva istraživanja predviđaju da ni Oland, a ni neki drugi socijalistički kandidat neće proći prvi krug izbora, već da će se odlučujuća bitka u drugom krugu voditi između republikanskog kandidata Fransoa Fijona i liderke krajnje desničarskog Nacionalnog fronta Marin Le Pen, navodi Rojters.\nPredsednički izbori u Francuskoj održaće se 2017. godine.\nFrancuski predsednik Fransoa Oland izjavio je danas da se neće ponovo kandidovati na taj položaj zato što, kako je objasnio, želi da pruži svojim socijalistima šansu da pobede „protiv konzervativizma i ekstremizma“. „Odlučio sam da ne budem kandidat. U narednim mesecima, moja jedina dužnost biće da nastavim da vodim zemlju“, rekao je Oland. AP foto